
TOT DESPRE TINERET 





DIN CIULINI SMOCHINE ? 


Ecoul sinistru, stârnit de crima celor îrei elevi 
dela Liceul „Lazăr“ din Bucureşti, încă nu s'a stins. 
Fapta nevârstnicilor asasini continuă să preocupe 
intens opinia publică. 


Am comentat-o şi noi, in numărul trecut al re-. 


vistei noastre, arătând că ea este, măcar parțial, 
rodul unui sistem de educaţie şcolară, din care 
evanghelia lui Hristos e pe cale de a fi surghiunită. 
În acelaş timp am subliniat păgubitoarea influință 
ce-o au filmele cu eroii desprinşi din imunda obşte 
a borfaşilor, a bandiţilor, a criminalilor şi a tuturor 
căzăturilor morale, filme cari sunt o şcoală a teh- 
nicei tuturor blăstămăţiilor pentru orice tinăr cu în- 
clinări vrăşmașe moralei publice şi ordinei sociale. 
Ele alcătuesc vitrina irezistibilă a celor mai variate 
şi a celor mai păgubitoare tentaţii îndeosebi pentru 
atât de impresionabilul popor al tineretului nostru 
şcolăresc. 

Adăogaţi la şcoala banditismului cinegrafic 
opera de anarhizare sufletească a acelei „literaturi“ 
pe care o varsă zilnic latifundiarii pistruiaţi ai hâr- 
tiei de tipar, şi veţi avea în bună parte explicaţia 
destrămării sufleteşti şi a degradării morale din care 
a izvoriît crima celor trei liceeni, ca şi „loviturile“, 
plănuite numai, ale colegilor lor din laşi sau de 
aiurea, 

Dar cu aceasta n'am fosile Căci o clipă 
nu ne-a trecut prin minte să aruncăm vina pentru 
anarhizarea sufletească a unei părţi a tineretului no- 
stru, exclusiv asupra şcoalei, cinematografului şi 
presei lucrative, 

Dimpotrivă, socotim că cea mai mare vinovată 
este însăşi viaţa publică şi atmosfera morală pe care 
o creiază aceasta şi'n care e sortit să trăiască, fatal, 
şi tineretul nostru, 

Ori este limpede, că'n domeniul educaţiei mo- 
rale nimic nu lucrează cu putere mai irezistibilă, ca 
pilda, ca exemplul celor mari. Moralitatea practică 
este contagioasă, ca şi imoralitatea. 

E cazul, cred, să ne întrebăm, ce privelişte 
morală oferă viața noastră publică tineretului nostru ? 


lăcomia, parvenitismul, lenea, frauda, sperţomania, 
cu un cuvânt epicureismul fără scrupule, nicăiri nu 
şi-au găsit un sol mai prielnic decât în viaţa noastră 
publică. Evident toate aceste păcate sociale cari 
animă viața noastră publică şi cari se practică cu o. 
incomparabilă frenezie, îmbie unora putinţa unui traiu 
mai uşor şi mai confortabil. Dar în acelaş timp ele ră- 
pesc altora putinţa unei vieţi demne şi creiază în felul 
acesta inevitabila tensiune dintre cei dintâi şi cei 
din urmă, tensiune care-i izvorul tuturor prăbuşirilor 
morale și al revoluțiilor sociale. 

Ce-ar putea învăţa tineretul nostru din acest 
tablou al desmăţului vieţii publice? Ce învățături ar 
putea el scoate pentru sine din această privelişte 
elocventă, dacă nu învăţământul adaptării ce i se 
impune cu o putere irezistibilă ? 

Faţă de această privelişte concretă, care-l ob- 
sedează în fiecare clipă, orice povaţă, orice îndru- 
mare teoretică este neputincioasă. Fiindcă dacă vyor- 
bele elocvente și sincere mişcă, exemplele concrete 
cuceresc.. Şi pe omul vârsinic, dar mai ales pe copil. 

Şi atunci de ce ne mai -mirăm că povaţa nu 
mai prinde? Că eforturile părinţilor şi ale i tt 
rilor rămân adeseori sterile. - 

În familie, la şcoală, sau la o conferință, îi spui 
tinărului să fie cinstit. Dar el ştie din viaţă că „dreptul 
umblă cu capul spart“ — şi vrea să-şi păstreze 
capul citov. 

ÎI dăscăleşti să nu fure — şi el se gândește la 
excelenţe, cari, adevărat că nu fură, dar iau comi- 
sioane de zeci de milioane; 

ÎI îndemni creştineşte să fie milos față de cei 
năcăjiți — şi-ţi aruncă'n nas pilda unui director general 
care nici nu i-a răspuns “măcar unei orfane (şi de 
tată şi de mamă) care-i solicita un post. 

Îi ceri să fie patriot — şi el ştie bine că atâţia 
„exponenţi“ ai vieţii publice nu sunt patrioți decât 
în discursurile electorale. 

ÎI povăţueşti să fie gata de jerttă pentru nație 
— când el ştie bine, cât de „naţionale“ sunt pactele 
electorale ale partidelor, cât de „naţionale“ au fost 


Răspunsul este. desnădăjduitor. Pentrucă Sai cui gieaieă niste rula Skoda și cât de mari ro- 

mâni sunt toți „palaelibuşii 
triotice, 

Il înviţi creştineşte să meargă la biserică, 
par'că el n'ar şti că miniştrii şi prefecţii nu sunt 
vizibili în lăcaşul Domnului decât la ziua M. Sale 
Regelui şi la 10 Maiu — pentru a-şi expune deco- 
rațiile şi a-şi plasa un discurs scăldat în sudori... 


aceleiași afaceri pa- 


Nu mai continuăm. 

Viaţa publică, trebue să se purifice, dacă vrea 
să dea pildă bună generaţiei tinere şi să se întegreze 
în strădania educativă a familiei, a Bisericii şi a 

şcoalei. Fiindcă dintr'un climat social viciai nu poate 
răsări un ţineret cu sufletul sănătos, după : cum nu: 
poți culege „smochine din ciulini“, ca să pilduim 
adevărul cu un cuvânt din Scripturile sfinte. 

lar această purificare nu se poate face decât 
reaşezând pe Hristos în centrul vieţii noastre publice. 
Fiindcă el a dai cea mai cuceritoare pildă de jerită. 
Evanghelia lui este în stare să înoiască sufletele, şi 
prin ele însăşi viaţa, după cuvântul care rămâne în 
veac: „lată, eu înnoesc totul“, 

NICOLAE COLAN 


Împărăteasa Teodora a Bizanțului 


Citesc în ziarul Universul din 15 Februarie a. c. 
că editorul Ignatz Herz din Bucureşti, continuă să 
inunde piaţa cu fel de fel de publicaţii pornografice. 
După „colecţia celor cinsprezece lei“, a inaugurat, 
mai nou, o alta. E vorba de ceva romane populare (?), 
ce cuprind vieţile „amantelor celebre“. Bun psiholog, 
cum este, acest editor prea mult răbdat cu taraba 
lui tocmai în mijlocul Capitalei, şi-a făcut socoata, 
desigur, că pentru a avea succes în lumea celor fără 
căpătâiu şi fără îndrumare, unde literatura editurii 
de pe Dâmboviţa se cumpără şi se savurează copios, 
trebue, cu fiecare nouă serie de publicaţii, să mă- 
rească doza de sensaţional. Şi, cum dela o vreme 
pentru un editor atât de „harnic“ ca el subiectele 
încep să se cam epuizeze, a decis, să „confecţioneze“ 
un român de enormă sensaţie, decretând pe sfânta îm- 
părăteasă Teodora a Bizanțului, nici mai mult nici 
mai puţin decât o „amantă celebră“. „Universul“ — 
subliniez cu bucurie aceasia — condamnă în cuvinte 
tari, pe prima pagină, nelegiuirea. Intrucât acesta e 
abia al doilea volum din colecţia amintită, editorul- 
negustor promite să ne dea şi alte surprize, de pro- 
porţii mult mai largi ca aceasta. Cu ce le stăm îm- 
potrivă ? 

Guvernul ţării anunţă cenzură peniru filmele de 
cinematograf, la cari va adăuga, credem, şi cărţile 
păgubitoare de suflet şi deci direct vinovate de 
atentat la morala publică. In alte părţi, se face ceva 
mai mult şi mai bun. Sub noul regim, în Germania 
mântuită, cărţile de calitatea aceasta au fost con- 
duse cu alaiu la rugurile improvizate în pieţele publice 


__ şi date focului să le mistue. 


Noi, consecvenţi preocupărilor acestei reviste, 
facem ce putem: semnalăm nelegiuirea, plângem pe 
bietele victime ce se adapă din izvorul dătător de 
moarte sufletească al acestor cărţi şi ne răfuim cu 
furnizorii lor, arătând adevărul — nu cu argumente 
mănioase, ci cerând cuvântul ştiinţei, în speţă: al 
istoriei. Ştim însă că în capul băieţilor de prăvălie 
improvizaţi în furnizori de merinde spirituală pentru 
marele public, cuvântul ştiinţei nu se aude. Pentrucă 


ştiinţa-i seriozitate şi-i trudă ; ştiinţa-i apanagiul spiri- 
telor de elită: se face greu şi se „desface“ — cum ar: 
zice Herz şi soţii lui — şi mai greu decum se face şi 
în consecinţă, promovează foarte anevoios umplerea 
rapidă şi sigură a buzunarului. Şi fiindcă negustorii 
pomeniţi nu se lasă convinși decât de argumente fi- 
zice ca: cremaţiunea cărților compromise, răstur- 
narea tarabei şi expulsarea, soluţii, cari azi nu sunt 
cu putință de aplicai, ei vor mai continua încă multă 
vreme urâta şi rentabila lor meserie în atât de îngă- 
duitoarea ţară românească. Este însă o anumită pă- 
tură socială care nu rămâne nesimțţitoare la această 
vădită tentativă de înceată asasinare morală a pă- 
turii de jos şi a celor tineri (pe cari îi păgubeşte în. 
primul rând literatura ieftină) şi prin ei asasinarea 
morală a ţării, mai cu seamă că acest ignobil magnat 
al tiparului merge cu îndrăzneala până acolo, încât 
recomandă la oameni învăţaţi şi serioşi ca să scrie: 
şi cum să scrie. (Pe un domn profesor doctor în te- 
ologie care căuta un editor să-i tipărească Cugetă-: 
rile lui Pascal în românește, Ig. Herz l-a „sfătuit“ cu: 
incontesiabila-i competenţă în materie (?) să scrie un : 
român de senzaţie sau cam aşa ceva, pe care l-ar 
tipări bucuros fiindcă... are căutare). 


Acest urât incident care s'a produs tocmai în 
vremea când Biserica noastră sărbătorea Dumineca - 
ortodoxiei şi Frăția Ortodoxă Română un an de când 
a luat ființă, m'a determinat să schiţez nu atât istoria, - 
cât portretul sfintei împărătese Teodora a Bizanțului, 
Şi fiindcă meritele ce şi-a câştigat cu restabilirea 
sfintelor icoane — pentru care fapt Biserica ortodoxă - 
a trecut-o în rândul sfinților — sunt prea bine cu-; 
noscute, voiu sfărui asupra ceeace a fost sfânta Te- 
odora ca femeie şi ca împărăteasă, aşa cum reiese 
din operele profesorului de istorie bizantină dela 
Sorbona (Paris), Charles Diehl,' ultima autoritate în 
materie. 


1 Ch. Diehl: a) Figures Byzantines — premitre sârie —.. 
6d. 11. A. Colin; Paris, 1930; pag. 133—156. 
b) Histoire de l'Empire Byzanlin; A. Picard; Paris, 1924. 

Constantinopolul 


In Bizanţ, la anul 829, Împăratul Teofil (828— 
842), ultimul iconoclast, penultimul isaurian, îşi căuta 
o soție. Potrivit uzului curţii bizantine hermeşii îm- 
părătești, împrăştiaţi prin întreg imperiul au strâns la 
curte pe cele mai frumoase şi mai alese fete din 
care apoi, împăralul avea să aleagă pe Augusta. La 
prima alegere, împăratul s'a oprit asupra a şase can- 
didate. Neputându-se decide, amână alegerea pe ziua 
următoare, când, ca un alt Paris din Troia, purtând 
un măr de aur în mână, Teofil se înfăţişează în sala 
de recepţie. EI se opri mai întâi înaintea unei fer- 
mecătoare fete, de familie aleasă, pe nume Casia. 
Puțin tulburat şi neputând să angajeze o discuţie po- 
trivită, Teofil, sentenţios, adresă Casiei un compli- 
ment cam nepoliticos: „Femeea este aceea prin care 
a venit în lume tot răul“. Casia, spirituală şi stăpână 
pe sine, ripostă: „Da, însă tot femeea este aceea 
prin care ne vine tot binele“. Proorocia aceasta, care 
se împlini în opera rivalei sale alese, pe Casia o costă 
scump. Teofil, mănios, îi întoarse spatele şi dădu 
mărul de aur altei candidate, deasemenea foarte fru- 
moasă, care se numea Teodora. Casia, după un obi- 
ceiu „foarte bizantin“ intră într'o mănăstire, unde se 
consolă compunând poeme religioase şi epigrame 
profane cari au ajuns până în zilele noastre şi nu 
sunt de loc lipsite de interes. 


In acest timp fericita ei rivală, Augusta Teodora, 
era încoronată cu mare pompă în biserica Sf. Ştefan, 
iar familia ei, conform obiceiului, intra în cele mai 
mari onoruri, 

Tânăra Augusta era o asiatică, născută în Pa- 
flagonia, fiică a unor modeşti funcţionari, foarte pioşi 





c) Byzance — Grandeur et dâcadence — Flammarion; 
Paris, 1930. La cari mai adaug recenta lucrare: 

d) Eugene Mercier. La spiritualite byzantine; Du Cygne; 
Paris, 1933. 


şi foarte ataşaţi la cultul sf. icoane, 
contra cărora succesorii împără- 
tesei Irina (797—802) au reînceput 
persecuția cu mai multă furie de- 
cât înaintaşii lor. Crescută într'un 
astfel de mediu, noua Augusta Teo- 
dora, era, natural, evlavioasă şi 


foarte respectuoasă față de sf.: 
icoane. 
Soţul său, împăratul Teofil, 


aprig persecutor al sf. icoane, era 
mai neînduplecat decât înaintaşii 
săi. Cum era un om aspru din fire, 
când îşi încrunta sprâncenele şi se 
răstea la femeea sa, Teodora n'avea 
la ce mai insista să-l convingă sau 
să-l înmoaie şi era asifel obligată 
să-şi ascundă sentimentele ce le nu- 
irea pentru sf. icoane. Totuşi, de 
ele nu se lăsă. lşi ascundea sf. 
moaşte sub îmbrăcăminte, iar sf. 
icoane proscrise, în nişte lăzi pe cari le păstra, luând 
cele mai delicate măsuri de precauţiune, în aparta- 
mentul său privat, unde se ruga pe ascuns înaintea lor. 
Fireşte, aceste secrete exerciţii de pietate erau împre- 
unate cu oarecari primejdii, dată fiind asprimea îm- 
păratului. Intr'o zi bufonul palatului o surprinse ru- 
gându-se pe ascuns înaintea sf. icoane. Foarte cu- 
rios, întrebă ce sunt lucrurile cari absorbeau într'atâta 
atenţia Augustei. 

„Acestea sunt păpuşile mele; sunt foarte dră- 
guţe şi le iubesc mult“ — spuse împărăteasa. Bu- 
fonul vorbi şi împăratului de „păpuşile“ împărătesei. 
Ghicind de ce-i vorba, sculă întreg palatul cu gă- 
lăgia ce făcu. Dar, în cele din urmă, Augusta îl con- 
vinse că ar fi fost altceva decât icoane. 

In vremea aceasta, dispoziţia în favoarea si. 
icoane, în societatea înaltă, era generală. (În popor, 
nu mai încape vorbă). Chiar mama împăratului, Eu- 
frosina, în mănăstirea unde se retrăsese de bună voe, 
nutrea aceleaşi sentimente cu Augusta. Ori de câteori 
fetiţele împăratului o cercetau, ea le vorbea de si. 
icoane. Împăratul bănuia şi de aceea încerca adeseori 
să scoată ceva dela copilaşi, lucru ce-i izbuti într'o 
zi. Cea mai mică dintre prinţesele imperiale, dupăce 
spuse tatălui ei ce daruri a primit dela bunica «ei, 
adause că mamăsa mare avea o ladă plină de păpuşi 
frumoase pe cari adeseori le punea la fruntea ei şi a 
surorilor sale şi le făcea să le îmbrăţişeze cu evlavie. 
Împăratul, furios, opri pe fetiţe să-şi mai caute bunica. 

La 842, aflându-se pe patul de moarie, împă- 
ratul Teofil ceru Augustei şi primului-ministru Teoc- 
tist jurământ, că nu vor schimba politica sa şi nu se 
vor atinge de patriarhul loan, principalul său inspi- 
rator în lupta iconoclastă. „Rareori — spune Ch. 
Diehl —— o atât de supremă precauţiune trebuia să 
fie mai inutilă“. Inainte chiar de a-şi da sfârşitul — 
a 

spune E. Mercier (op. cit. pag. 104) — observând o 
medalie sfântă pe pieptul primului-minisiru Teoctist, 
împăratul iconoclast o apucă şi, cuprins de spasmuri, 
o acoperi apoi cu lacrimi de căință şi cu sărutări 
cucernice. 

Fiul şi succesorul său Mihail Îll avea abia trei 
ani. Augusta Teodora, ca odinioară împărăteasa 
"Irina, luă frânele imperiului. Curentul pentru restau- 
rarea sf. icoane creștea. Palatul și înalții demnitari, 
erau cuceriţi demult. Augusta, personal, se ştie ce 
sentimente avea. Se găsea deci toată lumea de acord 
să pună capăt celei de a doua crize iconoclaste inau- 
gurate de Leon V Armeanul (813-——820) şi să resfau- 
reze ortodoxia. Un sinod a fost convocat la Constan- 
tinopole. Patriarhul iconoclast loan a fost depus şi 
înlocuit cu Metodie, una din victimile regimului trecut. 
Cultul icoanelor a fost restaurat, exilaţii şi proscrişii 
rechemaţi și primiţi cu triumf, cei închişi au fost elibe- 
raţi şi onoraţi ca martiri, pe pereţii bisericilor picturile 
pioase .reapărură şi din nou, cam vremurile bune, 
deasupra porții palatului imperial icoana Mântuito- 
rului, așezată la loc sărbătorește, arăta sentimentele 
celorce locuiau într'ânsul. lar în ziua de 79 Februarie 
843 s'au făcut slujbe pompoase cari au strâns la- 
olaltă clerul, curtea şi poporul. O noapte întreagă, 
în Biserica Blahernelor, pioasa împărăteasă se rugă 
alături de preoţi. lar. dimineaţa, o procesiune măreaţă 
se făcu pe străzile oraşului. In mijlocul episcopilor 
şi călugărilor, aclamată de mulţimea entuziasmată, 
Augusta mergea dela Blaherne la Siânta Sotia pen- 
truca în acest „edificiu admirabil şi divin pe care mâ- 
nile lui Dumnezeu l-au ridicat într'un mod miraculos 
ca prima şi ultima sa operă, biserică neimitabilă, ima- 
gine terestră a cupolei cereşti“ (Nichita Acominatul), 
să aducă mulţumită Atotputernicului pentru cele ce 
le făcuseră, 


Aceasta a fost sărbătoarea Ortodoxiei, pe care 
biserica noastră o sărbătoreşie cu cinste, până azi, 
în prima Duminecă a sfântului şi marelui post. 


„Revoluţia“ aceasta, aduse înşişi morţilor partea 
lor de biruinţă. Osemintele iluşirilor luptători pentru 
icoane, Sf. Teodor Studitul şi Patriarhul Nichifor, cari 
au suferit atâta pentru credință şi au murit în exil, 
au fost aduse cu triumf în capitală şi depuse la Bi- 
serica Sf. Apostoli. Evlavioasa împărăteasă izbuti — 
şi aceasta a fost o mare bucurie duhovnicească 
pentru ea — să convingă clerul să ierte pe soţul său 
iconoclast şi să facă rugăciuni către Dumnezeu, 
pentru el. 


Foarte mulţumită de a îi putut restaura ortodoxia 
din acelaş zel de pietate, ea combătu violeni pe 
ereticii Pavlicieni, somându-i să aleagă între îndrep- 
tare şi moarte. Acelaş zel pios ce-o însullețea, a 
inspirat Augusiei fericite inițiative. Ea a fost aceea 
care a pus bază marei opere misionare ce avea să 


ducă Evanghelia, câţiva ani mai târziu, la Hazari în - 

Crimea, la Moravi şi Bulgari. : 
Patrusprezece ani cât a domnit (842—856), a 

domnit bine. Tezaurul imperiului l-a lăsat plin. Splen- 


"doarea pe care palatul o luase sub soţul său Teofil, 


a fosi înlocuită cu o viaţă sobră ce se armoniza 
periect cu firea pioasei Augusta. A fost într'adevăr 
o suverană destul de mare — spune Ch. Diehl — 
lăsând laoparie intrigile dela curte şi rivalităţile din 
palat gata să se nască prompt sub domnia unei femei 
şi dacă n'ar fi avut acel fiu deplorabil Mihail III.- 
(poreclii: Beţivul), un afemeiat, un beţiv şi-un ne- 
legiuit de marcă. Acest Mihail creştea şi începea să. 
se gândească la putere pentru care nu era deloc 
făcut. Zadarnic augusta lui mamă şi credinciosul 
sfetnic Teoctistos au încercat să-i dea o educaţie 
aleasă; zadarnic l-au încredinţat celor mai iluştri 
dascăli ai vremii şi l-au înconjurat de cei mai buni 
camarazi (printre cari, legenda aminteşte pe Ciril, 
apostolul Slavilor), totul era degeaba: fondul la 
Mihail era rău. Toate păcatele lIsaurilor păreau a se 
fi strâns să se răsbune în această imperială odraslă 
ce avea să fie capătul unei generaţii sfârşite prin 
moartea lui. Lupte, vânătoare, orgii, batjocorirea celor 
sfinte în procesiuni sgomotoase sub titlul că se amu- 
zează, acestea erau ocupaţiunile lui și săgețile ce 
sfâşiau inima nefericitei mame. Gata la orice-i venea 
în cap, într'una din zile, Mihail îmbrăcă în rasă pe 
bufonul curţii, îl aşeză pe un tron alățuri de cel îm- 
părătesc şi apoi, chemă pe mamăsa, spunându-i că 
a venii patriarhul să o binecuvinteze. Pioasa femee 
veni şi îngenunche în faţa pretinsului patriarh. Des- 
coperind nelegiuirea, în timp ce Mihail râdea satis- 
făcut de isprava lui, Augusta, disperată, îi spuse: 
„Ah, copil răutăcios! Dumnezeu astăzi şi-a luat 
mâna de deasupra capului tău“. insoţindu-se apoi 
cu nişte nemulțumiți delia palat, între cari era şi am- 
biţiosul, foarte inteligentul şi profund imoralul său 
unchiu Bardas, fratele Augustei, pe care mai târziu 
Mihail Iil Beţivul l-a făcut cezar şi l-a asociat la 
domnie, au ucis mişeleşte în sala tronului, pe cre- 
dinciosul sfetnic, Teoctistos. Augusta Teodora, înţe- 
lese că aceasta era o lovitură îndreptată împotriva 
ei: lipsind-o de cel mai încercat sfetnic, conjuraţii 
îşi făceau bine socoteala că i se vor ivi Augustei 
creutăţi în guvernare, cari forțat o vor duce la ab- 
dicare. Indignată de oribila crimă, Augusta refuză 
toate scuzele şi toate consolările ce i se aduceau şi 
cerea asupra vinovaţilor, şi îndeosebi asupra fratelui 
său Bardas, răsbunarea dumnezeiască. Prin această 
atitudine intransigentă, ea stătea de-a curmezişul am- 
biţiilor lui Bardas, care hotări să se debaraseze de 
ea. Incepe prin a închide pe fiicele ei într'o mănă- 
stire, socotind că Augusta nu va întârzia să le ur- 
meze de bunăvoe. Nevoind să turbure imperiul printr'o 
inutilă rezistență, ea părăsi cu demnitate puterea, 

dupăce remise oficial Senatului sumele pe cari buna 
sa administraţie financiară le strânsese în visterie şi 
îşi închee cariera politică retrăgându-se în mănăstirea 
Gastria. 


In această mănăstire, unde căută un adăpost, 
Teodora a trăit cu pietate, alături de fiicele sale, 
mulți ani, încă. Cu ea, cu fiul său mai precis, di- 
nastia isauriană, uzată, luă sfârşit. Un viguros ţăran 


MUCENICII LEGII ROMÂNEŞTI 


macedonean, care deveni apoi celebrul împărat Vasile 
Macedoneanul, îi puse capăt. 

Aceasta a fost Augusta Impărăteasă Teodora, 
pe care Biserica noastră a trecut-o în rândul sfinţilor. 
„Intâia între virtuţi, scrie un cronicar al epocii, este 
să ai sufletul ortodox“. lar Ch. Diehl adaugă: Au- 
gusta Teodora poseda această virtute pe deplin! 


Atena, Maiu 1934. 
GRIGORIE T. MARCU 


TĂIEREA BRANCOVENILOR 


Era la Sfântă Măria anului 1714. Ceriul numai 
pânză de senin. Văzduhul numai aburi de miresme. 
Bosforul numai simfonie.  Stambulul numai roi de 
flori. Și totuşi, în ziua asta minunată, plângeau 
amar toate clopotele sfintei patriarhii din cetatea 
Chesarului Constantin celui creştin. 

— De ce?... Pentrucă acum ține divan Sul- 
anul Țarigradului pe țărmul Bosforului și de faţă's 
toate vârstele norodului. Și toți ochii sunt rotun- 
jiți şi toate urechile ascuţite, să vadă și s'audă 
totul, 

— Ce, anume ?... Tăierea Brâncovenilor. 

Sultanul clatină poruneitor din cap şi imbro- 
horul strigă răspicat: 

— Să vină Brâncoveanu- Vodă, ghiaurul Va- 
lahiei ] 

Temniţerii înfăţişară un rob înalt ca bradul, 
dar uscat ca un bolnav. Barba lui mare era foată 
încâlcită şi trupul copleșit de rană ca pomii din 
miază-noapte, de muşchi. 





Constantin Brâncoveanu cu cei patru fii a săi. 


Pictură murală (M-rea Horez). 


— Cum te mai simţi, Prinț de aur?... Pe la 
noi prin Stambulul împărătesc nu-i aşa de bine 
ca'n castelul tău dela Potlogi 1... Dar mătănii ai 
putut face mai multe decât în mănăstirea ta dela 
Hurez]... Aici, lângă altarul lui Mahmud]... Văd 
că te-ai şi bătut de pietrii, pân te-ai sângerat de-a 
binelea ]... Bucură-te şi te veseleşte, căci plata 
mare-fi va fi în ceriuri !... Şi, [i-o primeşti îndată ]. . , 
Uite, gâdele așteaptă gata... 

— Moarte ghiaurului ] răcnea turcimea  în- 
furiată. 

— Să piară trădătorul! urla gloata tulburată. 

Sultanul făcu semn de potolire. 

— Să vină prinţişorii ! 

Ternniferii aduseră patru feciori ca palru co- 
paci voinici. 

Care-i mai mare de zile ? 
— Eu, 

Cum te chiamă? 

Ca pe tatăl meu. 

— Tu eşti prințul Vienei? 

— AL țării Româneşti ] 

— Unchiul tău, stolnicul Con- 
sfantin Caniacuzino, mi-a trimis 
un teanc de hrisoave. Printre ele 
am dai şi de diploma asta. Ci- 
teşte-o ] Cine iscăleşte?.. . 

— Leopold, împăratul  Au- 
siriei. 

— Și, cui îi sună? 

— Lui Constantin, fiul Brân- 
coveanului. 

— Mai departe ] 

— Principe austriac. 

— Cum?... Tatăl tău, sluga 
mea, iar tu principe austriac ?... 
Nemernicilor ]... Vă  cutropese 
îndată, vă strivesc, ca pe viermi, 
în picioare ] 

— Împărate, de dragul Țării 
şi-al credinţii . . . 

Sultanul crâşnea din dinţii 
lui mari şi răcnea îngrozitor. lar 

privitorii strigau din toate părţile să stârpească pe 
ghiauri. 
— Care-i al doilea ? 


— Eu, 

— Cum te chiamă? 

— Ștefan. 

— Tu ești cneazul Moscovei? 

— Nu, 

— Vino mai aproape] Cileşte aici. 

— Petru al Rusiei. 

— Jar aici? 

— Ştefan Brâncoveanul, cneazul Moscovei. 

— Puiu de năpârcă! Te sugrum pe loc!.. 
V'am încălzit la sânul meu şi voi aţi vrut să mă 
răpuneţi ]. .. 

— Împărate, mare-i dragostea legii şi mo- 
șiei ]... 

Mulțimea urla tot mai turbată. Ameninja cum- 
plit, ca vijelia. Abia o potoli sultanul cu privirea 
lui încruntată. 

— Care-i al treilea? 


— Eu, cu numele kadu. 

— Tu ești mirele ? 

— Da. 

— Mireasa [i-e mlădiță Cantemirească ?... 


— Aşa. 

— Fireşte ]... 
trădătoare ]... 

— Nu]... 
simţitoare ]. .. 

— Tu, Radule, după uricul ăsta, eşti duce al 
Leşilor 1... lar mireasa ta, fiica lui Antioh şi ne- 
poata lui Dimitrie Cantemir, cari m'au tradat cu ti- 
căloşie, este o cnezină moscovită ]... 

Te-oi cununa eu, băietb, c'o mireasă iubitoare, 
dacă-ți arde de dragoste... Te-oi ferici acum 
pe veci... 

Turcimea învolburată chiotea sălbatec şi cerea 
să-i pună repede neveșştejitla cunună a veșniciei. 
Spahii semeţi se avântau călări să facă rânduială 
şi tăcere. 

— Să vină cel mai mic! 

— Eu sunt şi mă numesc Matei. 

— Tu ești dogele Veneţiei ? 

— Nu ştiu nimic. 

— Dar ştie vărul tău cel dulce, Ştefan Can- 
tacuzinul, domnul cel de azi al Valahiei ! 

— Dumnezeu îmi vede inima. Spun a doua- 
oară că nu ştiu nimic ... Poate să știe tatăl meu, 
ori fraţii mei cei mai mari. 

Sultanul îl privi adânc în ochi.  Limpezimea 
privirii şi seninătatea graiului îi spunea că Matei 
mărturiseşte adevărul. De-aceea îi vorbi cu blândeţe : 

— Iată, Mateiaş, tu, cel mai mic, îmi pari mai 
puțin vinovat. De zilele tale mi-e milă. Te-aş ierta, 
dacă te-ai lăpăda de mincinoasa şi trădătoarea lege 
a lui Hristos şi dacă ai păşi pe urmele prorocului 
nostru Mahmud... . 


Căci trădătorul se lipeşte de 


Căci inima iubitoare caută inimă 





Matei se'nfioră. Îşi aplecă îndată capul său 
spre piept şi prinse a se gândi. Bietul tată, Con-. 
sfantin- Vodă, care vedea cu ochii sufletului moartea 
apropiată a copiilor săi dragi, se mâhni cumplit în 
inima sa, desluşind şovăiala lui Matei. Îi şi grăi 
indată : 

— Fiul meu, iată toate avujiile şi orice ai 
avut, ai pierdut. Să nu-ţi pierzi încai sufletul! Stai 
tare și bărbăleşte, dragul meu! Nu băga seamă, 
de moarie! Caută la FHristos, Mântuitorul nostru, 
câte a răbdat pentru noi și cu ce moarte de ocară 
a murit! Crede tare în Hristos! Nu te mișca, nici 
nu te clăti din credința creştinească, pentru viața. 
şi pentru lumea asta ]... 

Matei asculta cu luare aminte cuviniele înmu= 
iale de durere, dar înțelepte ca de proroc și pri-. 
vind în ochii sultanului li răspunse : 

— Rămân creștin] 

— Matei, îţi întorn moşiile şi castelul dela 
Potlogi! 

— Rămân creştin ] 

— Matei, îji întorn și galbenii cei mulți! 

— Rămân creştin ! 

— Matei, îți întorn cu vremea chiar şi tronul 
Țării- komâneşti ] 

— Rămân pe veci creştin] 

— Călăi]... La muncă dar]... Să piară 
toţi] Începeţi cu vipera asta tânără]... Tăiaţi-i 
pe rând]... Lăsaţi în urmă pe blestematul ghiaur. 
bătrân ]... Să vadă cu ochii lui strivirea surce- 
lelor sale afurisite ] Să-i scalde picioarele lui ne- 
legiuite sângele odraslelor lui afurisite ] Să păti- 
mească sufletul lui nemernic toată patima cu pu- 
lință! lar pe urmă să-şi primească şi trupul lui pă- 
cătos toată osânda cea vrednică ]... 

Călăii sângeroși își începură îndată slujba lor 
sălbatecă.  Săbiile lor luceau... Capetele Brân- 
covenilor se rostogoleau... Trupurile lor se pră- 
văleau... Valurile sângelui cald abureau... Ochii 
tuturor creştinilor se umezeau... lar clopotele sfintei 
patriarhii, amar plângeau... A. NANU 





Biserica Mănăstirii Horezu 

ANIȘOARA 


SCHIȚĂ 


Doamna doctor îşi aşeză mai bine ochelarii 
englezeşti, cu margini negre, pe nasul pronunţat, dân- 
du-ne putinţa să ne arate ochii-i plini de blândeţe, 
măriți, ca o esenţă a bunătăţii — apoi spuse fiului 
ei: „Romeo! Stai liniştit pe scaun! Vreau să pove- 
stesc domnului ceva, o întâmplare neuitată, din viaţa 
mea de medic“. 

Romeo tăcu mâlc, ştiind că mămica se pricepe 
să povestească, iar cunoscutul mai vârstnic îşi ascuţi 
şi el urechea... 

— Pe atunci eram doctoriță tinără, începu 
doamna. Imi făceam ucenicia. Trebuia să ţin, câte- 
odată, şi serviciul de noapte, în spitalul din capi- 
tală... Lucram bucuros, fiindcă din dragoste faţă de 
meseria aceasta am ajuns la diploma de medic. 

„„„Iți spuneam mai "nainte că iubirea de mamă 
nu o puteţi cântări nici odată, dumneavoastră, băr- 
baţii, oricât v'aţi da osteneala să vă transpuneţi în 
felul de cugetare şi simţire al unei mame. 

Nouă, mai cu seamă femeilor-medici, ne este 
mai mult dat prilejul să simţim durerea şi bucuria 
unei mame. 

Cazul concret, pe care vreau să-l povestesc, mi 
s'a întâmplat pe timpul unui serviciu de noapte. 

Trecuse de miezul nopţii, când aud soneria. 
Trăsura „Salvării“ întră, în galop, pe poarta princi- 
pală; sanitarii scot două tărgi, cu bolnavi; se gră- 
besc să le predea ascensorului; sala de operaţii se 
luminează imediat a giorno, cu puternice lămpi elec- 
trice, lăptoase. 

Ce era? O fetiță se jucase, lângă mama ei, cu 
păpuşa, s'a apropiat prea tare de aparatul la care 
mama încălzea cina modestă, a răsturnat — nefe- 
ricita copilă ! — spirtul pe hăiniţele-i pline de volanuri 
și întreg trupul i-a fost într'o clipă numai o flacără. 

Mama, disperată, a dat să stingă focul, fu cu- 
prinsă şi ea de flacări, încât amândouă au trebuit să 
fie aduse de „Salvare“ la noi. 

O singură aruncătură de ochi de specialist îţi 
era de ajuns ca să prevesteşti: fetița nu mai are 
mult de trăit: peste trei sferturi din suprafaţa trup- 
şorului ei de trei ani erau o rană. li erau cea- 
surile numărate. Mama, atinsă de foc numai parţial, 
era nădejde să scape, după o îngrijire de câteva 
săptămâni. In privința aceasta eram toţi de acord, 
medicii şi îngrijitoarele. Desprinsesem cămaşa, prinsă 
de carnea trupşorului grăsuţ, ca un pepene, al.. Ani- 
şoarei, fiindcă Anişoara o striga mereu pe nume 
mamă-sa, sbătându-se ca o levaică, de dureri, şi 
iscodindu-ne cu privirea, să citească verdictul din 
ochii noştri. 

După ce le-am spari la amândouă beşicuţele 





LI. Reynolds. Miss Bowles 


de pe piele, ca să se scurgă lichidul adunat, după 
ce le-am uns cu ambrină şi după ce le-am dat in- 
jecţii calmante pentru şocul nervos, întremare pentru 
inimă — le-am învelit pe amândouă în vată şi-aşa, 
bandajate, le-am adus, pe cât am putut mai bine, 
într'o odăiţă, uite, cum e asta de aici. 

Inainte de a sosi în odaie am avut buna ideie 
de a trezi pe un preot, pe preotul spitalului, care 
dete — fără să ştie mama — ultima împărtăşanie 
micuţei. Fetiţa a înghiţit-o fără de nici o greutate. 

Minune! Capul Anişoarii n'a fost atins de fla- 
cări, îi mai păstra buclele aurii, tâmplele gingaşe, 
născiorul fin şi ochii unui copil precoce. 

Cunoşti portretul „Anişoara“ de Grigorescu? 
Semăna cu ea! 

Mama era nevasta unui funcţionar dela Căile 
Ferate. Anişoara singura lor fiică. Funcţionarul nu 
ştia nimic. Trebuia să sosească abea pe la ora trei 
dintr'alt oraş, cu trenul, fiind în serviciu. Ce veste-l 
aştepta acasă! 


In timp ce bărbatul lucra pentru ele, nevasta 
2* 

şi fetița zăceau în odăița de spital, sub îngrijirea 
noastră. 

Pe mamă o cuprinseră aducerile aminte în 
mrejele lor. 

Mi-a povestii ea mai apoi amintirile acestea, 
de aceea le pot depăna şi eu în faţa dumnitale. 

O vedea pe Anişoara în vană, scăldându-se, 
lovind cu mânuţele şi picioruşele ei durdulii în apa 
căldicică, isbucnind într'un: a! a! plină de fericire. 

O zărea, în gând, mai mărişoară, gângurind 
întâiele cuvinte — fireşte: Ma-ma! Ma-ma! Ta-ta! 
Ta-ta | 

Şi se vedea mama, învăţându-o pașii, îngenun- 
chiată în faţa Anişoarii, care se clătina, vrând să 
umble copăcel. „Adă-adă-adă!“, îi întindea mama 
mânile şi Anişoara cădea, mai apoi, în braţele cei, 
ca în rada unui port sigur, ca să adoarmă mai pe 
urmă, somn întremător, somn cu îngeri, somn prea- 
fericit, imaculat, 

lar stiletul prezentului înfigea în inima de mamă 
întrebarea: Cum ? Fetiţa asta — Anişoara ta — să 
nu se mai poată bucura de viaţă? 

O vedea pe Anişoara ceva mai mărişoară. Acum 
ştia fetița ei cuvinte mai multe! Se pricepea să-şi 
desmierde păpuşile. — Odată, când a căzut de pe 
un scăunel, de era să se lovească, a dojenit-o mama 
pentru negrija ei şi i-a dat una cu palma peste tru- 
puşorul ei, care, vai, acum era numai o rană! 

Cum ? Sufere, sufere Anişoara ei? se împlântă 
stiletul în inima mamii şi — nebună de durere — 
voia mama să sară din pat, dar bandagele nu o lăsau. 

Da, o vede pe Anişoara, iarăşi, cum, din întâm- 
plare, iară era să se răstoarne, ca altădată, de pe un 
scaun. Atunci a plecat buza Anișoara şi şi-atridicat 
ochii — o, unde, unde sunt ei acum? Ce fac ei? 
De ce nu-i poate vedea mama? —.şi-a ridicat ochii 
Anişoara, plini de curăţie sufletească şi a întrebat, 
copilăreşte : „Na, iară-s eu de vină? ] lară mă baţi ?1“ 

lară mă baţi?! Trupuşorul ei, bătut acum de 
joardele unei sorți maştere! 


Mama delira. Ţinând o mână, dreapta, lăsată 
jos, pe marginea patului, mama Anişoarei vorbea, 
râdea, din timp în timp, jucându-se. Cu cine se juca ? 
Cu Anișoara|! Trebue să fi fost veselă de tot, trebue 
să fi avut Anişoara gropife posnaşe în obraji — 
fiindcă mama o strângea, în gând, în braţele ei, o 
săruta şi cu arătătorul dreptei par'că arăta pe unde 
se plimbă (după ce i-a amintit de Adam, de Eva) la 
gropița stângă a obrazului, apoi la cea dreaptă, apoi 
la gurița întredeschisă a fetiţii, cu un „Michiri — pi- 
chiri — face ham /“ Şi râdeau par'că amândouă la 
gândui că degetul mamii a fost prins de dinţişorii 
Anişoarei .. „Face ham! ham!“. 

«+. În sufrageria de acasă își aduce mama aminte 
că a rămas Coco, papagalul în culorile curcubeului, 


papagalul istej, care, când sentoarce  Anişoara 
dela „Grădiniţă“ şi e întrebat: „Coco, ce faci?%, 
răspunde, ca un filosof, scobindu-și ciocul: „Fac 
pe naiba ghem!“ Ce s'a şti face acum Coco, singur 
în odae? Va întreba mereu: „Linde eşti?“ 

„++ Dela o vreme am băgat de seamă că fetiţa re- 
spiră tot mai încet şi mai încet. Se apropia desno- 
dământul fatal. 

Am ridicat ochii la îngrijitoarea de spital. Mă 
căutau şi ochii ei. Din ochi ne-am înţeles: nu maie 
mult! Şi tot ochii s'au intrebat reciproc: Ce e de 
făcut ? — M'am uitat la ceasornicul dela mână. Era 
spre patru. Tata trebue să fi sosit acasă. Aveam 
adresa lui. 

Am făcut semn îngrijitoarei cu capul: apropie-te 
de gura mea! Urechea ei a prins atunci cuvintele: 
„Trimiteţi după tatăl fetiţii. Să vină mai repede!“ — 
„Am înţeles“, dete din cap, afirmativ, ingrijitoarea 
şi — în timp ce fetiţa îşi trăia ultimele clipe ale 
viețuşoarei ei de puişor golaş — ieşi îngrijitoarea 
din cameră, în vârful degetelor, şoptindu-mi la ureche: 
„Va ţine cel puţin o jumătate de oră până ce vine!“ 
— Eu am ripostat, cu un svâcnit din cap: am să fin 
piept cu jumătatea aceasta de oră] 

„Ce şoptiţi acolo? De ce e vorba ?“, isbucni 
mama din patul ei, dar eu mă aşezai, resolută, între 
patul Anişoarei şi patul mamii, acoperind pe copilă 
cu spatele meu, destul de desvoltat, după cum vezi. 

Cum stam așa, paravan între mamă şi fiică, am 
căutat şi eu un antidot împotriva... împotriva cui? 
a sentimentalismului ? Nu, nu era sentimentalism ! Era 
poate maternitatea, care se năştea şi în mine, încă 
înainte de a avea pe Romeo al meu. 

Monologam. Se silea să câștige putere asupra 
mea femeia-medic acum. Ca să nu mi se umezească 
şi mai tare ochii, am aruncat privirea spre fereastră, 
spre bolta cerească. Erau acolo, sus, multe, multe 
stele, cari luceau, fără să aibă cunoştinţă despre 
durerea unei mame, dintr'un spital oarecare, pămân- 
tean... Imi spuneam: în fiecare clipă se nasc mii 
de ființe omeneşti — în toate continentele -— în 
aceeaş clipă îşi trag ultima suflare alte mii de fiinţe, 
ca Anişoara mea de aici. — Acum, în clipa de faţă, 
îşi petrec alţii sgomotos, zănatec; îşi serbează mii 
şi mii de părechi noaptea nunţii... Neamul omenesc 
se plămădeşte neîncetat... Unii vin, alţii se duc — 
flux — reflux — până când ? Nimeni nu o poate pre- 
zice, nici un pământean ]. . . 

Am plecat capul spre Anişoara, am dus dreapta 
la mânuţa ei, să-i pipăi pulsul, am purtat urechea la 
inima ei — Anişoara se stinsese tocmai, trecând cu 
sufletul înir'o lume mai fericită... 

Luminiţă încă nu-i puteam da în mână — ar fi 
priceput mama. Va căpăta-o Anişoara în curând pe 
drumul de veci. 

Am tăcut semnul crucii, i-am adus mânuţele pe 
piept, am rostit un „Tatăl nostru“ în surdină, în timp 
ce i-am închis ochişorii, cari nu mai aveau să râdă 
de aici înainte, bucurându-se la privirea păpuşilor. 
Par'că închideam şi eu ochii unei păpuşi mai mari. 

M'am întrebat atunci: Oare cari flacări mistue 
mai tare pe mama Anişoarei — flacările de pe trup 
sau flacările din lăuntrul ei, din sufletul ei? Era 
cuprinsă de amândouă părțile. 

lar Anişoara asta — n'a primit ea o mare grație 
cerească, să poată ea părăsi scoarța noastră de 
pământ, înainte de a-şi întina sufletul cu toate rău- 
tăţile, cu toate stricăciunile omeneşti ? 

Mama se trezi din delir şi începu să se roage: 
„O, doamnă, ai milă cu mine şi lasă să-mi văd co- 
pila! Anişoaro! Anişoaro!“ 

„Spune un „Tatăl nostru“, am înbărbătat-o eu pe 
mama“. 

„O să-i cadă bine fetiţii!“ 

Şi a rostit, mama cu jumătate de glas, un „Tatăl 
nostru“, din adâncul inimii ei. 

Nici odată n'am auzit rugăciune spusă mai 
straniu şi mai tainic! 

Mai apoi a dat mama să se scoale. 

„Nu! Nu e voie!“, m'am grăbit eu, cu hotărâre, 
să o rețin. „Eşti bolnavă şi dumneata! Stai în pat! 
Altfel nu se va însănătoşi fata dumnitale! [i trebue 
liniște. — lacă — a adormit niţel. Nu-i strica somnul!“ 

Săvârşeam o pia fraus. | 

„Somn ? Somn? Dar par'că nu respiră!“ 





Nu e salbă de mărgăritare, ci o pânză de paianjen 
admirabil împodobită cu lacrimi de rouă. 


Mama adulmeca aierul şi nu prindea în pâlnia 
urechii nici un strop de sgomot de respiraţie. „O, 
Doamne, dumneata, doamnă nu ai copii?“ 

„Nul“ 

„Atunci nu ştii ce înseamnă să ai copii! Am 
crescut-o pe Anişoara cum am putut eu mai bine. 
Este lumina ochilor mei! A fost sprintenă şi vioaie 
întotdeauna“. 

„Dacă-i vrei binele“, minţeam eu, „las-o să 
doarmă“. 

Mama cerca să mă înduioşeze şi să-mi aducă 
mai aproape de suflet pe Anişoara ei şi începu să 
povestească, cu mult greu, ceva mai încet, ca să nu 
trezească pe copilă : „Doamnă... Sta aseară lângă 
mine şi se juca. Mi-a luat poşeta şi şi-a aninat-o de 
braţ, mi-a luat pălăria 'n cap şi umbrela 'n mână și 
râdea... şi spunea, plimbându-se prin odaie: „Aşa 
merg doamnele! Aşa merg doamnele!“ 

Anişoara nu mai putea imita cum : „merg doam- 
nele“, Anişoara mea, urca acum, poate, colo, sus, tot 
mai sus, spre stele, — unde? unde pleacă foți muritorii, 
odată şi odată, ori vreau, ori nu vreau... 

Mama ei tresări. Nu mai era subjugată de far- 
mecul scenei descrise. li bătea la poarta minţii 
gândul: şi pe fata asfa o poţi pierde pentru tot- 
deauna ! 

Cum? Anişoara ei să nu mai fie cu ei?! Ea, 
cu „ma-ma“ şi „ta-ta“ ; ea, cu: „iară-s eu de vină“?; 
ea, cu: „michiri-pichiri, face ham“!; ea, cu papagalul 
Coco; ea, cu: „Așa merg doamnele!“ şi toate 
drăgălăşiile astea le adună acum mănunchi mama şi 
gândul că nu o va mai avea o îngrozeşte, îi porun- 
ceşte să-şi uite de rănile proprii. 

— „Doamnă“, întreabă ea, gândindu-se că a 
auzit odată că pelicanul îşi nutreşte copilul cu sân- 
gele propriu: „Doamnă, n'ar ajuta sângele meu, ca 
să scape Anişoara ? Sau poate o parte din pielea 
mea ?“ 

Am surâs îndurerată. Sângele ei! Trupul ei! 

— „Taci, nu vorbi tare! Nu. Nu-i pot ajuta.“ 

Am rostit cuvintele ultime prea tragic? Mama 
s'a smuls din aşternut şi-a dat bandajele la oparte, 
oricât de tari erau legate. 

— „Doamnă! Dumneata mă minți, da, mă 
minţi!  Anişoara nu mai răsuflă! A murit, da, a 
murit!“ 

— „Taci! Am să chem, am să sun! Faci rău 
fetei dumnitale! O trezeşti. Am să duc pătuleţul ei 
într'altă odaie, dacă nu înţelegi. Trebue să odih- 
nească“, 

— „Nu! Nu! Nu-i mai aud răsuflarea!“ 

Era să vină spre noi. 

Mi-am adunat ultima energie de care dispu- 
neam — am acoperit trupul fetiții moarte şi am şu- 
ierat resolut, ca o poruncă, mamii zăpăcite de 

glasul meu: „Să ştii că dumneata eşti ucigaşa 
copilei dumnitale, dacă nu te culci îndată în pat!“ 
Desnădăjduită, a recăzut mama în pat... 


* 
* + 


Trecuse jumălaiea de oră! Am auzit paşi gră- 
biţi pe coridor. Venea tatăl şi soțul. Nu mai trebuia 
să fiu paravan între o fetiță moartă și între o mamâ 
bolnavă! Am respirat uşurată, 

"Oricât mă vezi de sănătoasă la nervi, atunci, 
în jumătatea aceea de oră, mi sa părut că am fost 
pusă la o prea grea încercare... 

A venit bărbatul. Cu privirea împăenjenită, 


bietul — şi el disperat de loviturile ce le primea 
dela soartă — dar, tot, bărbat, mai rezistent decât 
femeia sa. 


TEATRUL NOSTRU 


Nu mai stărui la scena când mama a ailai că 
Anişoara ei este moartă. Graiul şi talentul cărai 
scriitor ar putea descrie scena sfâşietoare ? Oricât 
de mare ar fi scriitorul — ar fi palidă descrierea: 
maternitatea rănită | 

„.. Peste trei sau pairu săptămâni părăsea spitalul, 
palidă, slabă, o umbră de ființă omenească — mama, 
salvată de primejdia personală — sprijinită de soţul - 
ei, care o ducea în căminul conjugal. 

Ca să i se tămăduiască rana sufletului îi vor 
fi trebuit mamii ani... 

„.. Romeo ascultase, ținând guriţa întredeschisă și 
— când termină mama sa — se repezi în braţele ei. 


HORIA PETRA-PETRESCU 


CERURILE SPUN 


MISTER CREŞTIN ORTODOX 
TABLOUL III 


Cameră studenţească, în Wirizburg 


SCENA | 
MELCHIOR, IACOBAEUS, ŞORBAN 


MELCHIOR. Imi pare, prietene, că limpul ţi-a 
răpit voioşia, care făcea din tine, cel mai bun to- 
varăş de petrecere... Ori ai îmbrăcat reverenda ?.. 

ŞORBAN. Nu, Melchior... Imprejarările m'au îm- 


piedecat... 
MELCHIOR. Admirabil! Atunci al nostru ești... 


Noi, după cum vezi, n'am îmbătrânit în ăști trei ani... 
Şi azi cu aceeaşi pasiune discutăm pe Murner şi ne 
entuziasmăm de Huiten... 

ŞORBAN. lată ce n'aș putea spune eu... Inde- 
părtarea m'a făcut morocănos... Am uitat gustul căr- 
ților alese și am pierdut ardoarea polemicii... Vin 
din nişte ţinuturi... 

MELCHIOR. Fără soare... 

ŞORBAN. riste... prea triste... 

MELCHIOR. Soarele nostru te va desmorţi, prie- 
tene,.. Berea e mai bună, de când Sigmund de 
Dietrichstein a înfiinţat liga de temperanţă... Discu- 
țiunile mai înverşunate, de când cu Zwingli, Luther, 
Melanchton şi Calvin... Cât despre fetițe... Ah... 
le-a reformat reforma... Pe vremea bunicelor, dra- 
gostea era un impuls ai Evei, adică un păcat... azie 
o predestinaţie, adică un har divin... Prietene, nici 
când n'a fost timpul mai potrivit petrecerii... 

ȘORBAN. Vezi... eu nu suni pus pe petrecere... 
O întâmplare fericită m'a adus aci, în cel mai scump 
oraş al hoinarei mele studenţii... Dar azi, cu alte 
gânduri şi altă răspundere. . . Insoţesc pe tânărul meu 


prieten. .. 
MELCHIOR. Şi el, și tu... 


niţi. . . 


amândoi fiţi bineve- 


ŞORBAN. El vrea să studieze... 

MELCHIOR. li voiu fi mentor... Credincios dis- 
cipol al lui Silenius, eu singur pot împăca pe Mi- 
nerva „cea rea de clanţă“ cu sprintenul Eros... 

ŞORBAN. Înafară de ştiinţele umanistice, el va 
trebui să lucreze şi într'un atelier. .. E pasionat pentru 
pictură... 

MELCHIOR. Perfect. Atelierul maestrului Krieger 
e lângă universitate... Acolo-i şi Liza... 

ŞORBAN. Liza ? 

MELCHIOR. Da, Liza... Nu te face... lubita ta 
de acum trei ani... Liza... Cu ce bucurie va primi 
ea vestea cea bună!.. Nu că în ăştia trei ani ţi-a 
purtat văduvie... 

ŞORBAN. Incet, Melchior... Sunt sosit cu mare 
răspundere. .. 

MELCHIOR. Răspunderea e o boală a închipuirii... 
dar care, din fericire, nu ucide pe nimeni... 

SŞORBAN. Şi eu am de studiaţ... 

MELCHIOR. Prietene, studiul fără dragoste e ca 
vioara fără ţimbal... N'are tact... Tactul inimii, 
iubirea ţi-l dă.., Apoi, studiul fără vin e sămânță 
căzută pe piatră ... „Toate le cântă Silenius şi ecoul 
văilor le'nalţă până la stele“*... Așa glăsueşte Virgil... 

ŞORBAN. Vine un îimp și pentru cumpătare... 

MELCHIOR. Te înşeli... Azi, oameni de ştiinţă, 
ca Paracels, recomandă vinul... şi predicatorii, ca 
Luther, nu-i anatemizează ... Văd că în curând, și 
eu voiu trece la reformă... De-acum însă mă duc... 
mă duc s'anunţ fetele... Ne trebue una și pentru 
prietenul tău, Şorban... Ţie, tot pe mica Liza... 


- 


* Traducere M. Strajan.. Mitologia greco-romană, G. Popa 
Liseanu. 

iar lui, pe Brighit, cea fără suflet, nici credinţă... 
singura, care prin vicleșug şi patimă, i-ar putea în- 
frânge rezistenţa feciorelnicilor prejudecăţi... (pleacă). 


SCENA | 
ŞORBAN, IACOBAEUS 


ȘORBAN. Acelaşi neschimbat Melchior... Vesel, 
bine dispus... 

IACOBAEUS. De bună seamă... nefiind preocupat 
decât de vieaţă... Jurist... Memorizând la iuțeală texte 
de legi, el nu poate fi zguduit de tragedia gândirii... 
De învăţătura lui Copernicus, pentru care va să ai 
mintea sprintenă s'o adulmeci din aer, el n'a auzit 
pici cât un cantor de biserică... In filosofie crede 
că lumea a rămas la vechea dispută dintre nomina- 
lişti şi realişti... iar reforma, o tratează cu un prozit 
de cârciumă, 

ŞORBAN. Ah, prietene... Ce nume scumpe îmi 
reînvie vorba ta erudită... Copernicus, Scot Erigen, 
Sfântul Anselm şi mai ales acel minunat Abelardus... 
Imi simt mintea pajişte înflorită după îngheţ... 
Teoriile gânditorilor realişti, nominaliști, conceptua- 
liști, s'au deşteptat la vieaţă... Apoi loviturile în- 
drăsneţilor reformatori, svâcnesc în inima mea... 
(tainic). Tata, înainte de moarte, a îmbrățișat credinţa 
lui Luther... Eu însă, nu. El din multe motive, nu 
mi-a permis. Mi-a lăsat cu limbă de moarte, de a 
cerceta şi a gândi... şi numai după aceea să iauo 
hotărire... lată dece, sufletul meu e atât de avid 
de cunoaştere... Vorbeşte, prietene, căci vorbele 
tale îmi primenesc sufletul. ,. 

IACOBAEUS. Sunt multe de povestit, Şorbanus... 
Am călătorit în ăşti trei ani, şi arm studiat literile, 
filosofia, matematica şi medicina... Am ascultat la 
Tartaglia, rezolvirile ecuaţiunilor de gradul al ireilea, 
am văzut la Padua, pe Vesales demonstrând inte- 
riorul cadavrului de om şi am ascultat pe însuşi 
Paracels... 

ŞORBAN. Ce frumos.., 

JACOBAEUS. Pretutindeni, însoţit de Berthold... 

ŞORBAN. Berthold... Minunatul prieten... Ce 
păcat, că dela întoarcerea mea atât de rar l-am 
întâlnit. 

IACOBAEUS. Azi, drumurile noastre se îndepăr- 
tează... 

ŞORBAN. Nu mai sunteţi prieteni ? 

IACOBA .US. Prieteni, da... petrecerile şi cân- 
tările ne leagă... gândurile însă ne despart... 

ŞORBAN. De ce? 

IACOBAEUS. Fiindcă el, neşiiind ce s'aleagă din 
învăţăturile lui Paracels şi Cardan, sa dat magiei... 

ŞORBAN. Magiei?... A abjurat credinţa sa ?... 
Atunci ?... 

IACOBAEU3. Nu te grăbi să-l condamni... 

ŞORBAN. De ce?..,. 


IACOBAEUS. După cum ţi-am spus, împreună am 
frecventat universităţile... Pe amândoi, ne atrăgea 
minunatul studiu al medicinei, cât mai cu seamă, 
comentariul şi speculaţiunile filosofice legate de 
această disciplină... Impreună am aflai marile des- 
coperiri ale timpurilor... Insă aceste descoperiri, în 
chip deosebit au impresionat sufletele noastre... El, 
spirit cercetător şi naiv, vrând să adâncească ma- 
teria, a crezut să-i descopere suflet... 

ŞORBAN. Şi de aci magia... 

IACOBAEUS. lar eu, spirit metodic, matematic şi 
pozitiv, discipol întârziat al marilor Gerbert d'Avillac 
şi Roger Bacon... am adâncit sufletul, în spiritul 
acestor gânditori. . . 

ŞORBAN. Şi ai găsit?... 

JACOBAEUS. Materia... 

ŞORBAN. Atunci sufletul... Dumnezeu... 

IACOBAEUS. Prietene nu te speria... Azi mă 
țin de învăţăturile lui Pomponazzi... ale admirabi- 
lului Pomponazzi... Deci cinstit îți mărturisesc: iată 
mai bine de un an, de când necredincios suni... 

ŞORBAN. Imposibil... 

IACOBAEUS. Am trecut din credinţă în credinţă... 
Am fost protestant... M'am convertit cu un oarecare 
Calvin, în Sviţera... apoi, am trecui la Socinieni, de 
dragul lui Michel Servet, un om care mi-a arătat 
sângele curgând în animale... Am combinat demon- 
straţiile lui Vesal cu experienţele lui Servet... Prin 
ele, căutând sufletul... Dar sufletul nu lam găsi... 
deci nici pe Dumnezeu... (Intră lon). 

ŞORBAN. Opreşte... 


SCENA [Il 
IACOBAEUS, ŞORBAN, ION 


ION (irish. Bunăziua, domnule... 

IACOBAEUS. Bunăziua, colega. ... sau camarade, 
Aci, nu suntem domni, ci tovarăşi... 

ION. Bunăziua, Şorbane.. . 

ŞORBAN. Bunăziua, loane... Tot irist?.. 

ION. Acelaşi dor... 

ŞORBAN. Vizitarea orașului nu ţi-a dat nici o 
mişcare s"fletului ?.. 

ION. În închipuirea mea, am cunoscut alte clă- 
diri mai frumoase... Cât despre grădini... Se pot 
ele asemăna, Şorbane, cu codrii noştri şi cu pajiştele 
rariştilor. . . 

ŞORBAN. Dar minunatele picturi ?.. 

ION. Nu-mi spun nimic... Chipuri reci... 

ŞORBAN. Şi muzica ?., 

ION. Într'o noapte, cântecul psaliirii mi-a logodit 
fiecare firişor al sufletului... Şi azi, nici o frumseţe 
străină nu-l poate înlocui... 

IACOBAEUS. Colega, doar prin strădania sufle- 
tului, te poţi ferici de marile dobândiriale civilizaţiei . . . 

ION. Făptura îmi pare tăiată în lemn... Nimic 


n'o poate însufleţi... 
3 


12 


ŞORBAN. Şi dacă eu voiu putea?.. Dincolo, în 
odaia ta... 

ION. Ce-i? 

ŞORBAN. Te aşteaptă... 

ION. Ce?.. Ce?.. 

ŞORBAN. Scrisori de-acasă... 

ION (fericit). Scrisori... Unde-s.. 

ŞORBAN. La tine, pe masă... 

ION (fericit). Scrisorile... Scrisorile... (iese), 


„ Unde-s.,,. 


SCENA IV 
IACOBAEUS, ȘORBAN 


IACOBAEUS, E tristă soartea acestui copil săl- 
batec . .. 

ŞORBAN. Pe care am datoria să-l civilizez... 

IACOBAEUS. Atunci trebue să purcezi energic... 
(revenind). Dar de fapt, pentru ce?.. 

ŞORBAN. Cum ?.. Pentru ce să-l civilizez?.. 

IACOBAEUS. Da... Nu ştiu dacă nu-i mai bine, 
să-l laşi aşa sălbatec, neşștiutor de orice... supus 
pasiunilor lui primitive și superstiţiilor poporului său... . 

ŞORBAN. Nu... deoarece el e menit la mari 
înălțări. ., 

IACOBAEUS. E bogat?.. 

ŞORBAN. Foarte bogat în domeniul său... Dar 
mai mult decât bogăţia, documentele îl arată cu 
drept de tron, în ţara Moldovei... 

IACOBAEUS. Oh, atunci lucrurile se schimbă... 
Trebue să contribui şi eu la deşteptarea sa... 

ŞORBAN. ți mulţămesc... 

IACOBAEUS. Prietene, îți mărturisesc un gând, 
din care vreau să faci o taină... 

ŞORBAN. Pe cuvânt de cinste... 

IACOBAEUS. Doresc prietenia acestui om... 
fiindcă mi-i dor de o viaţă sigură... Am lipsă de 
un protector, care să-mi asigure pentru gustul meu, 
putinţa lucrului... Vezi, aci la noi, e mare teroare... 
Gânduri, ca ale mele, se plătesc cu capul sau cu 
rugul... Credinţele sunt intolerante ... 

ŞORBAN. Incă ? 

IACOBAEUS. Da... de aceea, vreau linişte şi si- 
guranță pentru studiu... 

ŞORBAN. O vei avea... Acest copil este ad- 
mirabil... Cât despre credinţa lui, ea nu-i nici o 
piedică... Ea nu se opune la nimic... Vegetează de 
pe timpul lui Atanasie, Grigorie şi Chrisostom... 
(intră lon). 


SCENA V 
IACOBAEUS, ŞORBAN, ION 


ION (vesel). Şorbane, Şorbane... 
ŞORBAN. Cine-ţi scrie ? 

ION. Imi scrie cămăraşul... 
ŞORBAN. Dela cine sunt veştile ? 
ION. Dela taia... E sănăios.,, 
ŞORBAN. Numai de el îţi vorbeşte ? 


ce bucurie!.. 

ION (incurcat). Nu... şi de ea... de Filofteia.., 


ŞORBAN. Ah, fata asta... 
ION. Şorbane, pentru ce atâta înverşunare?., 


ŞORBAN. Pentru că ea... ea şi numai ea e pricina 


încăpăţinării tale ... 

ION. Care încăpăţinare ? 

SORBAN. De a mă privi, de a mă auzi, dea 
mă înţelege... 

ION. Şorbane ești nedrept... 

ŞORBAN. Şi ce mai scrie ?.. 


ION. Reverendul Szentivânyi a pornit în ţara 


Moldovei... 
ŞORBAN. şi poartă traista cu uneltiri... 
ION. Şi încă o bucurie, Şorbane,.. Biserica... 
ŞORBAN. Ce-i cu ea? 
ION (tainic). Biserica se ridică... 
ŞORBAN. Au venit meşterii ? 


ION. Nu... lată ce scrie în scrisoarea lui, Că- - 
măraşul... „Printr'o putere dumnezeiască, printr'o 


tărie dumnezeiască... Biserica cea urgisită se înalţă 
singură, fără meşteri, fără mână de om“... 

ŞORBAN. loane,.. loane... 

ION. E o taină, Şorbane... „Ce putere folo- 
seşte Dumnezeu ca să-şi înalțe clădirea, nu ştiu 
spune ,.. dar sigur este, că biserica înaintează... 
lată, s'a închegat...“ 

IACOBAEUS. Colega, iartă-mă, intervin într'o dis- 
cuţie pariiculară dintre doi colegi... Nu-mi iatră în 
fire... Dar acum, naivitatea ta e prea mare şi îţi 
vatămă deşteptarea sufletului... Cum îţi închipui aşa 
ceva ?,, 

ION. La Dumnezeu, totul e cu putință... 

IACOBAEUS. Nimic nu-i cu putinţă, ce depășește 
legile strânse ale observaţiei şi experienţei... S'ar 


putea, ca meşteri tăinuiţi de credincioși să lucreze 


noaptea... E o explicaţie... Dar ca singură să se 
înalțe o biserică e, sau basm, sau superstiție... 

ION. Poate e basm, poate superstiție... dar 
poate şi adevăr... 

IACOBAEUS. Dacă e basm, lasă-l copiilor... 
iar dacă-i superstiție, distruge-o din sufieiul tău... 
Altcum, de niciun folos nu-ţi poate fi învăţătură... 
Smulge superstiţia, smulge... 

(Intră Melchior şi Berthold), 


SCENA VI 


ŞORBAN. Ah, bun sosit, prieteni... La timp că- 
deţi... Spuneţi voi... poate o biserică singură să se 
înalțe ?,. 

MELCHIOR. Când sunt beat, da... 

BERTHOLD. Da... 

ŞORBAN. Berthold vorbeşte serios... 

BERTHOLD. Serios vorbesc. Teoretic e posibil... 
Căci substanța e una... și alcătuită din inteligenţă, 
putere și materie... inteligenţa fecundând puterea 
realizează orice formă posibilă ... 

IACOBAEUS. Asistăm din nou la una din ale tale 
demonstraţiuni absurde... 

ION. Pe mine, mă iertaţi.. 
Țrunusul se înapoiază chiar azi... (iese). 

ŞORBAN (către Berthold). Prietene, ne-ai făcut un 
mare rău... 

BERTHOLD. Care? . 

ŞORBAN. lacobaeus şi cu mine tocmai ne stră- 
duiam a scoate din capul acestui copil, superstiţiile lui, 

BERTHOLD. Prea bine... eu vă voiu ajuta... 

ŞORBAN. Da... cu-teoriile tale, nu faci decât 
să îngreuezi situaţia. .. 

BERTHOLD (ironic). Am înţeles... eşti sub influ- 
ența lui lacobaeus... Nu-i nimic... Timpul va dovedi 
de partea cui e dreptatea... Ocultismul, prietene, 
e singura ştiinţă, ce poate vindeca, înălța şi perfecta 
un om, căci ea singură e depozitară al marelui secret 
al absolutului... 

MELCHIOR (privind pe fereastră). Staţi nu vă cer- 
taţi... lată, jos au sosit.., 

ŞORBAN. Cine ? 

MELCHIOR. Soluţiile... 

ŞORBAN (apropiindu-se). Liza... 

MELCHIOR. Liza şi Brighit... 

ŞORBAN. Ce-ai făcut... Ai chemat fetele... 

MELCHIOR. Imi îndeplinesc datoria... Fiţi fără 
grijă. Inţelepciunea glăsueşte prin rostul meu, ca 
Minerva prin povaţa lui Mentor... (Intră Liza şi Brighita). 


SCENA VII 
MELCHIOR, ION, BERTHOLD, LIZA şi BRIGHITA 


MELCHIOR. Fiţi binevenite, păuniţelor, în sombrul 
sanctuar al cavalerului rătăcitor, pe care sper cu 
ajutorul lui Bachus, să-l prefaceţi în locaş de volup- 
toasă destătare... Regret că n'am vin roşu, să fac 
o libaţiune... 

LIZA. Bună ziua, prietene ... Bună ziua Sorbanus. 

MELCHIOR. Hai, sărutaţi-vă ... 

LIZA. Vino 'ncoace,iubitule . . . Credincioasă ţi-am 
fost trei ani, ca şi turturica, după părerea nelegiui- 
tului lacobaeus, nu după credinţa Sfântul Ambrozie ... 
(se sărută). Sunteţi gata ... Să mergem... Dar nu văd 
pe prințul nou venit... cavalerul rătăcitor, pe care 
avem să-l sărbătorim ... 

MELCHIOR. Ss...E dincolo... 
o mare datorie ni se impune... 

LIZA, Să ne iubim... 


“MELCHIOR. Avem între noi, o fecioară de băiat... 
LIZA. Jos fecioria... E o virtute sălbatică... 


(tainic). Prieteni, 


MELCHIOR. Trebue să-l facem să cunoască 
vieața... 
LIZA. Ura !.. Trăiască vieaţa!.. 


MELCHIOR. Brighit, e rândul tău. 
BRIGHIT, Întâi să-l văd... 


: Mă duc să răspund. în... 


MELCHIOR. E frumos... | 

BRIGHIT. Să fie pe placul meu... căci şi Gian- 
leone-i frumos, dar când îl văd, cârcei mi se aşează 
pe pleoape, inimă şi. “unghii... 

MELCHIOR. E pictor şi student... 

BRIGHIT. Nu-i de-ajuns. . . Şi Gianleone-i la fel... 

MELCHIOR (tainic). Copii... iată, planul meu... 
Să plecăm şi să-i lăsăm singuri... 

BRIGHIT. Dar unde-i el?.,. 

MELCHIOR. Alături... scrie... 

BRIGHIT. Cui? 

ŞORBAN. Unei iubite... 

BRIGHIT. Atunci, e foarte bine... 
omul meu... Prieteni plecaţi... 
„Cămila lui Abraham“... 

ŞORBAN. Ah, vechea cârciumă ! 


Incepe să fie 
şi ne aştepiaţi la 


LIZA. Tot acolo petrecem... (toţi ies, afară de 
Melchior). 
MELCHIOR (la uşe). loane... loane.., 


ION. (din cameră). Ce e? 

MELCHIOR. Vino 'ncoa. 

ION. Pentru ce ?.. 

MELCHIOR. Vreau să-ţi arăt ceva... 

ION. Am de lucru... 

BRIGHIT. Cheamă-l.. . 

MELCHIOR. Vino... vino... 

BRIGHIT. Cheamă-l... 

MELCHIOR. Te aşteaptă cineva... 

ION. Cine? 

MELCHIOR. Un trimis al soartei... 

ION. Cine ?.. Vorbeşti serios ?.. 

MELCHIOR. Vino, loane... că de nu... 

BRIGHIT. Cheamă-l... 

ION. Nu vin... 

BRIGHIT. Cheamă-l.. 

MELCHIOR. Te aduc cu forța.. 
pe la noi... 

ION (râde). Nu mă fem de forţa ta... A meae 
mai mare... 

BRIGHIT. Cheamă-l... 


MELCHIOR. Dacă nu vii, să ştii că stric pentru 
totdeauna prietenia cu tine... şi de-a-pururi, ru vei 
cunoaște fericirea beţiei şi dulceaţa cântecului... 

ION (vine râzând). Faţă de așa ameninţare, nu 
am ce face... (apare şi dă ochi cu Brighit). 

MELCHIOR. Uf!.. pui de urs... greu ieși din 
bârlog. Dar acum te-am prins... Ai intrat pe mâna 
dresorului... Domnișoara Brighii Schneider... ea- 
dresorul... (către Brighit). Iți dau zece minute. . . apoi, 
cu el la „cânelelui Abraham“ .. . Nu uita, profesoaro... 
ai O misiune din cele mai importante... 
bagă de seamă, elevule... arată-te demn.. 
rolul meu e Iei i 


N'o să-ţi pară rău... 


aşa-i obiceiul 


(către on) 
. Şi acum, 
+ (iese). i 


"Va urma) VICTOR PAPILIAN - 

VALORI CARI NU ÎMBĂTRÂNESC 


Valoarea educației creştine 


Sigur, că foarte mulţi creştini chiar, îşi pun în- 
trebarea la aparenţă îndreptăţită, de ce mai vorbeşte 
Biserica creştină în general şi Biserica creştină ro- 
mânească în special despre o metodă a ei proprie 
de a educa pe oameni, când sute de mii de profe- 
sori, de ziare şi reviste şi mai ales numeroase cărţi 
vorbesc şi scriu în toate amănuntele despre acest 
însemnat şi necesar meșteșug. 

Ce particularităţi preţioase mai poate oferi Bi- 
serica în privința educaţiei, când atâţia şi atâţia 
oameni de ştiinţă, caută şi examinează pe toate feţele 
atât trupul cât şi sufletul omenesc, dându-ne poveţe 
pe bază de cunoştinţe. reale ? Datorită acestei men- 
talități au fost atât de uşor suflate de pe faţa pă- 
mântului şcoalele noastre bisericeşti. Trebue să mă 
folosesc de o icoană, ca să demonstrez, că educaţia 


modernă, pe lângă toate silințele ei luadabile, nu va . 


putea da acele rezultate fericite, în creşterea omului, 
pe care le-ar da Biserica prin şcoalele ei. 


Este timpul înainte de sfintele Paşti şi femeile 
noastre lucrează cu mare zor, spoindu-şi faţa- 
dele caselor în diferite culori. lina doreşte să-şi 
facă casa în roz, alta în albastru şi a treia într'un 
galben uşor. Câtă bătaie de cap au bietele femei 
cu cântăreala şi combinarea culorilor. Undeva, în 
dosul casei, un părete este martorele tuturor încer- 
cărilor. In fine, nici una dintre femei nu a reuşit 
cum a crezut cu nuanța de culoare, dar este ceva 
apropiat de chipul pe care l-a dorit. Culorile au fost 
aci, alături de toate instrumentele necesare spoirii, 
numai un singur lucru a lipsit: inspiraţia artistului, 
care ar fi ştiut să combine culorile după dorul lui. 


Acei înţelepţi, cari cred că Biserica și-a trăit traiul 
când este vorba de educaţie, fac un lucru asemă- 
nător cu vopsitul femeilor, studiază, combină, ana- 
lizează, sintetizează şi la urma urmei totuşi nu reuşesc 
să deie gata pe omul pe care îl doresc. 

Biserica prin experienţa ei de sute de veacuri 
şlie aşa de bine, că nimic nu este mai nesuferit 
pentru ființa omenească, decât să mesteci în mintea 
şi în inima ei aşa cum amesteci întrun ciubăraş 
vopselele. 

Noianul de cunoştinţe fizice şi psihologice fo- 
losesc prea puţin, dacă la baza educaţiei nu zace 
răbdarea şi iubirea. Aceste două virtuţi întruchipează 
pe artistul, iar cunoştinţele de tot felul ale educato- 
rului sunt numai vopselele diferite şi necesare la 
pictarea tabloului. Copilul, parecă e înzestrat dela 
natură cu cel mai fin microscop care vede până în 
tainele cele mai adânci din inima educatorului. Ajunge 
o fărâmitură de vorbă, un gest făcut fără de voie, 





ca cel supus educaţiei să-şi piardă orice incredere în - 
tine şi să nu te mai urmeze. i 

Noul Testament ne arată atâtea suflete, cari după 
ştiinţa omenească de atunci şi cea de acum ar fi 
trebuit socotite cu desăvârşire pierdute. Vameşul 





leşind din biserică. Morlaca-—Huedin - 


otrăvit complect de avariţie, desfrânata care râdea 
de demnitatea femeiască, păgânul sutaş care era 
crescut şi învârtoşat în concepţia lui de viață păgână, 
tâlharul de pe cruce şi toţi îndrăciţii sunt complect 
schimbaţi sufletește de Domnul nostru Isus Hristos. 
Nici o metodă omenească nu-i putea readuce la o viață 
sănătoasă şi fericită pe aceşti nenorociţi şi totuşi 
iubirea desăvârşită faţă de oameni a Domnului şi 
Mântuitorului nostru Isus Hristos i-a readus. 
Valurile de ură, d> neînțelegere, de răutate au 
mers furioase până la Crucea de pe Golgota şi aci 
s'au frânt, ca de un dig puternic, şi s'au întors blânde 
înapoi. Crucea, lemnul ruşinei, a devenit lemnul de 

adoraţie a sute de milioane de oameni. Dece? Fiindcă 
oamenii au simţit atunci şi simt şi acum, că de pe 
cruce le vorbeşte iubirea desăvârşită, caldă, înţele- 
gătoare, iertătoare, iubirea, care se jertfeşte pe sine 
în toate clipele. 

Misionarii între cele multe întâmplări ne po- 
vestesc şi pe aceea, cum un negru din centrul Africei 
a răscumpărat din sclăvie pe alt negru care i-a 
omorât pe tatăl său.. Intrebat dece a făcut lucrul 
acesta a răspuns numai atât: „Fiindcă aşa învaţă 
Hristos pe carele îl iubesc“. 

Şi este sigur că acest negru trecut prin toate 
şcoalele Europei nu făcea lucrul acesta, dacă nu 


avea şcoala lui Hristos. 
Educaţia lumească incontestabil că dispune de 


atâtea mijloace minunate, dar adeseori scapă din 
vedere gingăşia şi sensibilitatea sufletului omenesc, 
cari joacă rolul principal în educaţie. 

Educaţia creştină pe care o dă Biserica are 
particularitatea aceasta, că nu te socoteşte de educator 
şi nici nu leagă de tine nici o speranţă decât în 
măsura în care copleşit de iubirea creştină te-ai 
uitat pe tine şi te apropii cu adevărat ca un frate 


LĂCAȘURI SFINTE 


de semenul tău. Principiul de bază al educaţiei cre- 
ştine îl formează cuvintele Domnului Isus Hristos 
„lubiţi-vă unii pe alţii, precum v'am iubit şi eu pe voi“. 

Educaţia lumească aşază „pe dascăl deasupra 
ucenicului şi îi spune: „Tu trebuie să mă asculţi pe 
mine, fiindcă îţi sunt . superior în toate privinţele“. 


Educaţia creştină aşează pe dascăl lângă ucenic şi 


îi spune: „Şi eu sunt om ca şi tine, om-slab, păcătos, 
bătut de toate ispitele“ şi îl urmează pe dascăl pe 
lângă cunoştinţe cu răbdare şi cu iubire. 

Biserica creştină în general — şi cea româ- 
nească în special — are convingerea filtrată prin zeci 
de veacuri, că iubirea în educaţia omului nu se poate 
înlocui prin nici un alt mijloc. De aceea ni se sfâr- 
şeşte inima de dor după călugări bine instruiți în 
ştiinţe, dar şi mai bine întemeiaţi în iubirea lui 
Hristos, care ar face educaţia tinerilor noştri la vârsta 
cea mai periculoasă, când sunt în liceu. Sigur că nu 
putem deocamdată să cerem multe licee în ograda 
Bisericii, dar oricâte am avea, suntem convinşi că 
ar zidi creştineşte şi româneşte sufletul tinerelor vlă- 
stare ale neamului, Prot. Dr. STEFAN CIOROIANU 


BISERICA DIN LIPOVA 





Iconostasul bisericii orf. rom. din Lipova 


Orăşelul Lipova este o străveche aşezare de 
români. Amintirea lui cea mai veche o aflăm la anul 
1245, când regele Ungariei Bela IV a refăcut aci o 
cetate distrusă de Tălari. Situată pe malul stâng al 
Murăşului, Lipova a fost cu drept cuvânt numită 
„poarta Ardealului“. De o parte a ei se întinde șesul 
mănos al Aradului şi Timişului, iar de alta se ridică 
podgoriile şi graniţele dealurilor frumoase, printre 
cari curge pe o vale încântătoare Murăşul liniştit. 
Acum hotar între câmpie şi deal, altădată era punctul de 
întâlnire a civilizaţiei apusene cu cea bizantină, precum 
şi a luptelor dintre turci şi unguri, dintre răsărit şi 
apus. Din această încrucişare de aspecte geografice 
şi influenţe comerciale, răsboinice şi culturale a ră- 
sărit o bunăstare materială din care a rodit aci ac- 
tuala biserică monumentală, care a trecut peste 
tragedia trecutului şi va mai înfrunta încă multe vea- 
curi înainte. 

Istoria ei, destul de puţin cunoscută, o putem 
reduce la următoarea inscripție, aşezată deasupra 
intrării principale: „Această sfântă biserică, cu ori- 
ginea perdută prin veacurile XV sau XIV, s'a reparat 
în 1732 şi 1797, iar în anul 1925 Ministrul Banatului 
Sever Bocu, respectând în ea trecutul, o restaură 
cu cheltuiala Statului român, mai temeinic și mai 
strălucit, în amintirea Serbărilor Unirii. Lucrările 
s'au terminat în zilele Maiestăţii Sale Regelui Carol II. 

Biserica, odinioară catedrală episcopală, fu sfin- 
țită şi predată destinaţiei ei divine la 21 Decem- 
vrie 1930. 

Nu pentru noi, nu pentru noi, Doamne, strădui- 
tu-ne-am, ci pentru gloria Ta şi a Ţării“. 

Biserica este expresia gusturilor artislice bizan- 
tine, strecurate în burgurile bănăţene. „În toate vre- 
mile a fost o biserică de lux“, dar mai ales după 
restaurarea din 1928, alăturea de catedralele dela 
Sibiu şi Cluj, este cel mai impunător. monument ar- 
hitectonic şi artistic dintre toate bisericile Ardealului 
şi Bănatului. După exterior, afară de partea de sus 
a turnului, nu spune mult. Abia înlăuntru poţi aprecia 
poziția şi valoarea ei unică între bisericile noastre. 





Interior lateral 


Biserica din Lipova. 


Întâi de toate impresionează zidurile cari au o 
grosime de aproape doi metri. Apoi pictura foarte 
bogată a bisericii. O parte este veche din veacul 
al 18-lea, lucrată de valoroşii pictori necunoscuţi 
Nedelcu şi Ştefan Ponerchiu; alta este nouă lu- 
crată de pictorii Brăescu, M. Râmniceanu şi Blendea. 
La fel se prezintă sculptura veche şi cea nouă lu- 
crată de sculptorul bănăţean Bosioc. Peste tot este 
un amestec de lucruri vechi şi nouă, adaptate stilului 
celor vechi. Pictură, sculptură, ferestrile cu vitraiuri, 
candele şi candelabre, tronuri, scaune, calorifere, in- 
stalaţia electrică şi lămpile, — toate poartă pecetea 
unei opere chemată să stârnească evlavie şi admi- 
raţie, şi totodată să contrabalanseze influența mănă- 
stirii călugărilor franciscani de peste Murăş, dela 
Radna. 

Biserica are două rânduri de balcoane supra- 
puse, balconul deasupra fiind în legătură. cu cele 
două galerii cari sunt săpate în zidul bisericii, dea- 
lungul, de o parte şi de alta. Este ceva original şi 


unic în arhitectura bisericilor - noastre.  Masiviiatea 
şi grosimea zidurilor a putut permite ca să poată fi 
tăiate în zid galerii deschise spre interiorul bisericii 
printr'o serie de coloane arcuite, din cari, răzimat pe 
balustrade de zid, priveşti minunăţia podoabelor 
casei Domnului, sau, aşezat pe scaun asculţi taina 
credinţei făcătoare de minuni. 

Ctitorii şi ziditorii bisericii sunt necunoscuţi. 
Planul ei de restaurare aparţine arhitectului |. A. 
Popescu, delegat de Comisiunea Monumentelor isto- 


rice. 
După părerea dlui |. Miloia, biserica a fost 


odată mănăstire, ceeace arată atât aşezarea fere- 
strelor, asemănătoare cu a mănăstirilor, cât; şi pic- 
tarea la întrare a călugărului Pahomie, întemeietorul 
monahismului, iar pe laturea dreaptă a lui Teodosie. 
In cursul timpului biserica a luptat cu valurile 
catolicismului agresiv şi, se presupune, că în veacul 
al 18-lea a fost şi moschee, mai apoi restaurată. Pe 
aici a trecut episcopul Sava Brancovici, dela Ineu, 
apoi călugărul Visarion în călătoria lui din 1744. 
Aşa cum e, biserica astăzi reprezintă o splen- 
doare, închinată lui Dumnezeu spre mântuirea popo- 
rului său binecredincios. „Măreaţă şi luxoasă, de o 
monumentală grandiozitate, această biserică va trebui 
să devină iarăşi, aşa cum a fost în vechime, locul 
de pelerinaj al credincioşilor ortodoxiei şi din trâm- 
biţele de aur ale artei să vestească streinelor nea- 
muri puterea de viaţă neştirbită a credinţei noastre“...* 
II. V. FELEA 


1 lon S$. Udrea: Biserica gr. or. română din Lipova, 
monografie istorică şi artistică, Timişoara 1930. 


Psalm de primăvară 


A Ta e, Doamne, primăvara 
Și o propteşti pe munți de nea, 
Ca pe-o aripă albastră. 
Noaptea baţi uşor din ea, 

Și cad flori: 

Câte-o stea în câte-o glastră 
De pământ înfiorat. 


A Ta e, Doamne, primăvara, 
Și mi-o întinzi pe tăvi de soare. 
O culeg de prin răzoare, 

Și-o beau de leac, 

Căci plâng şi zac. 


A Ta e, Doamne, primăvara 
Dela Sânţi şi dela Paşti. 

Tu a dragoste o naşti 
Dintr'un zâmbet, cât e fara. 


A Ta e, Doamne, primăvara.” 
Și Răstignirea şi ocara. 
NICOLAE VONICA 

VRAJA MUNȚILOR SIBIENI 


SCHITUL ȘI SANATORUL PĂLTINIȘ 


„Munţii noştri aur poartă“. Aşa 





spune cântecul bătrânesc, în graiul său 
fânguitor. Şi are dreptate. În măruntaiele 
lor, munții noştri ascund bogății aproape 
fără seamăn. 

Dar fot aşa de prejioase şi de 
inepuisabile sunt frumusețile munţilor no- 
șiri: fermecătoarele lor privelişti, cu pis- 
curi pânăn nori, cu prăpăstii ce par 
fără fund, cu zăpadă şi flori, cu văi în- 
cântătoare, cu zvon de codru verde, cu 
cântec de fluier ciobănese şi ciripit de 
paseri. lar peste toate acestea, soarele 
cu căldura şi lumina pe care n'o mai 
îmbie cu atâta înviorătoare dărnicie de- 
cât în anumite regiuni ale Elveţiei ] 

Năcazul e, că aceste frumuseți ale 
munților noştri sunt, în cea mai mare 
parte a lor, inaccesibile celnice vrea să le guste. 
Fiindeă drumurile bune, cari să ducă pânăn cre- 
erii munților noştri, şi casele de adăpost cari să 
îmbie sălaş plăcut celor îndrăgostiți de  frumu- 
seţile firii — sunt destul de rare. 


Păltinişul face o îmbucurătoare escepţie dela 
regula generală : Drumul dela Sibiu la Păltiniş se 
poafe face cu trăsura în 5 ore, iar cu maşina într'o 
oră şi jumătate. 

Ce este Pălfinişul? O adevărală „gură de 
raiu !“ Aşezat în munții ce se înalță maiestos dea- 








Păltiniş: Casa de reculegere 











Schitul Păltiniş 


supra frunlaşei comune Răşinari, la o înălțime de 
1400 metri, în mijlocul codrului de brad, el îmbie 
omului liniştea şi sănătatea atât! de necesare re- 
confortării sufleteşti şi trupeşti. lar sanatorul lui 
aşezat pe coasta dinspre miază-zi a unei coline 
ferite de vânt şi alintate ziua întreagă de razele soa- 
relui, oferă oaspeţilor cel mai desăvârşit confort: 
conductă de apă în fiecare cameră, lumină elec- 
frică, sobă de teracotă, telefon etc. 


La o sută de paşi dela Sanator se înalță 
Schitul, cu o bisericuță de lemn, în care Dumineca 
și'n zilele de sărbători se fac 
slujbe dumnezeeşti şi în care 
oaspeții şi trecătorii îşi pot 
face, în deplină linişte, rugă- 
ciunile lor creştineşti. 

Pălținişul, cu Schitul şi 
Sanatorul său, este un admi- 
rabil loc de întrămare a su- 
fletului şi a trupului deopo- 
frivă. 

— Când e mai frumos 
la Pălținiş — am întrebat 
odată pe ctitorul acestui nou 
așezământ al Bisericii? 

— Atunci când ești 
acolo — mi-a răspuns înfe- 
leptul ierarh. 

Și avea perfectă drep- 
N, C. 





tate. 


N. B. Sezon de vară: lunie— 
Seplemvrie. Prospecte şi infor- 
mafii la Consiliul Arhiepiscopese 
orfodoa român din Sibiu. 

PENTRU SĂNĂTATEA SUFLETULUI 


Câteva reguli de higienă morală 


Defectele psihice (impresionabilitatea, frica, pe- 
simismul, etc.) pe care le-am amintit în un articol an- 
terior al revistei, pot fi remediate în total sau în parte 
prin: 1. Antrenarea la linişte sau calm. 2. Luarea 
de atitudini optimiste şi binevoitoare. 3. Educarea 
voinţei. 4. Săvârșşirea de opere utile. 

Antrenarea la starea calmă se obţine prin 
aceea că nu te laşi abătut de un accident, deprimat 
de vre-un lucru neplăcut, sau covârşit de neliniște. 

Prin urmare: 

a) Să se evite cauzele exciiaţiilor alimentare: 
cafea, ceaiu, alcool, abuzul de carne, de zahăr, de 
mâncări prea dese şi prea abundente, etc. 

b) Să se evite cauzele excitaţiilor fizice: prea 
multul zgomot, viața mondenă, dancinguri, nopțile 
pierdute, abuzurile sexuale, etc. 

c) Să se evite cauzele excitaţiilor morale : lec- 
turi şi spectacole impresionante şi sensuale și rela- 
țiile cu prieteni prea nervoşi sau agitaţi. 

De asemenea frebue să ne obişnuim cu supri- 
marea atitudinilor de preocupare, a mimicei neliniştite, 
a gesturilor de nerăbdare, etc. precum şi ori ce miş- 
care de prisos, cum ar fi baterea cu degetul pe masă, 
Încrucişarea deasă a picioarelor, muşcarea buzelor, 
şueratul, efc. căci aceste acte fără scop nu fac decât 
să mărească enervarea şi să ne obosească. 

d) Practica autosugestiunei, 

Ştim că sugestiunea este de multe ori folosită 
pentru vindecarea defectelor la copii şi chiar la adulţi. 
Când un copil vicios nelinișteşte familia prinir'un defect 
psihic, se încredinţează medicilor, — cari se ocupă 
cu stările sufleteşti — şi care de multe ori într'un somn 
provocat (hipnotic), îi sugerează idei şi sentimente 
care pot contraria viciul. Copilul ieşit din acest somu, 
execută numai actele sugerate. Această sugestie poate 
fi întrebuințată şi în stare de veghe, dar poate fi exer- 
citată de însuşi individul suferind. În acest din urmă 
caz poartă numele de autosugestie. 

lată cum se poate aplica: 

Se scrie pe o bucată de hârtie mai multe for- 
mule cari exprimă calităţile pe care vrei să le pose- 
dezi. Înveţi pe de rost aceste formule. De exemplu un 
conferenţiar timid, care poate avea piedeci în vorbire, 
scrie formula: „Am încredere în mine, căci inteligența 
mea este desvoliată. Vorbesc în fiecare zi cu mai 
multă uşurinţă şi voiu interesa din ce în ce mai mult 
auditorul“. 

De multe ori pe zi, sau seara înainte de culcare, 
lungit în pat, păstrând o imobilitate absolută şi ţi- 
nând ochii închişi, repeţi de 10 ori sau mai mult cu 
vocea are sau pe jumăiate aceste formule. 

Ideile sirăbat în subconştient. După câtva timp 


subiectul poate relua ocupațiile, fiindcă creerul este 
pătruns de aceste idei. 

Autosugestia trebue exercitată 15 sau chiar 30 
zile. 

Progresul îl poate constata cineva singur. 

Creerul fiind organul care comandă funcţia sto- 
macului, inimei, plumânului, etc. ori de câte ori una 
din aceste funcțiuni este tulburată, se poate ajunge 
la o îndreptare prin autosugestiuni optimiste, favora- 
bile sănătăţei, date sub formula „merg bine“. 

Simplicitatea metodei face ca fiecare om să o 
poată utiliza. Mulţi însă fac numai încercări şi nu 
perseverează. Se cred prea bătrâni, sau cu o boală 
prea veche, ca să se mai poată îndrepta. Trebue însă 
să se ştie că creerul poate conţine încă zone neuti- 
lizate, şi prin sugestiuni se poi umplea deficienţele 
sau înlătura desechilibrul adus de diferitele defecte. 

Creerul prezidă evoluţia şi planul de restaurare 
a organismului. Tendinţa la evoluţie şi la transfor- 
mare ne este dovedită zilnic prin miraculoasele efecte 
obținute în creşterea şi dresajul animalelor. Ştim cum 
crescătorul de animale parvine să modifice specia, 
temperamentul, aptitudinile, aşa precum horiicultorul 
poate din o plantă sălbatică să obţină (după mai 
multe generaţii) una bună, cu mirosul parfurat şi 
culoarea superbă. 

Tot aşa şi omul poate dobândi sigur şi repede, 
prin propria sa inteligenţă, ceeace doreşie, căci ju- 
decata îi permiie consțruirea tipului cu care vrea să 
se identifice şi poate parveni la aceasta prin încre- 
dere, prin repețirea actului, prin sugestie. 

Cel ce doreşte deci să înveţe un meşteşug, 
trebue să aibă convingerea că va reuşi, să conteze 
pe succes şi să aştepte cu încredere, 

Cineva se poate obişnui deci să fie calm, atent, 
energic, aşa precum învaţă vioara, limba străină etc. 
Doriţi să fiţi calmi, nu aveţi decât să vă sforţaţi a vă 
păstra (în izolare) calmul de 3—4 ori pe zi spunând 
de 50 ori: „sunt calm“. 

2. Adoptarea oplimismulni. Omul trebue să 
adopte o atitudine fizică, morală şi mintală aşa precum 
adoptă un gen de casă, un tip de imbrăcăminte, o 
formă de cravată etc. Dacă vrei să te transformi 
trebue să te gândeşti la tipul ideal ce ți l-ai imaginat. 
Acest tip optimist, care te face bine dispus, mulțumit, 
binevoitor, conciliant, politicos, gentil, te mulţumeşte 
sufletește şi face şi pe alţii fericiţi. 

Optimismul în opoziţie cu pesimistul vede totul 
în frumos şi bine. El intră în armonie cu mediul 
încunțurător şi se pune de acord cu toţi. Tot el ajută 
buna funcţiune a organelor. 

Omul binevoitor seduce şi antrenează incon- 

ştient lumea. Unfarmec se desprinde din ochii, din vocea 
din gesturile sale. Toată persoana lui răspândeşie o 
radioactivitate care te cucereşte. Cu cât cineva caută 
să-şi desvolte voia bună şi optimismul, cu atâta vede 
că-i dispar grijile, necazurile, suferinţele fizice. Gân- 
direa devine din ce în ce mai vie, mai pătrunzătoare, 
iar plăcerile din ce în ce mai eficace. 

Pentru a dobândi obiceiul de a vedea partea 
bună a lucrurilor, trebue să desfăşori la inceput 
oarecare supraveghere de sine şi această atitudine 
să o menţii şi să o repeţi cu timpul. 

Repeţirea unui act creiază aptitudinea şi obiceiul 
care la început avea fragilitatea unei pânze de pa- 
ianjen : sfârşeşti prin a deveni tot aşa de solid ca 
un cablu de fer. 

3. Educaţia voinţii. A face un act de voință 
înseamnă a lransforma o idee în acţiune. Perseve- 
rânța este energia care exprimă continuitatea sforță- 
rilor pentru ajungerea scopului hotărât. 

Se spune de un om că este înzestrat cu voinţă 
atunci, când îndeplinește tot ceeace a hotărât să să- 
vârşească. Şi este dotat de energie celce nu lasă 
să i se modifice hotărârea de către oameni şi împre- 
jurări. 

Henri Morieu în lucrarea sa „Pentru reuşita fe- 
ricire“ zice, că celce ştie să-şi creeze o voință 
fermă şi inteligentă, ia un loc în rândul elitei omeneşti. 

Se poate însă obiecta că peniru a dobândi vo- 
ința trebue să ai voinţă. Este adevărat. Pentru aceea 
primii paşi ai voinţei se pot face încă tot prin auto- 
sugestie. 

Voința permite să se realizeze o gândire a minţii; 
dar această gândire trebue să fie bună şi utilă, deci 
trebue să fie judecată. Voința deci trebue să fie inte- 
ligentă şi inteligenţa să se desvolte prin concentrare. 


ÎNTRE APUS ŞI RĂSĂRIT 


Concentrarea este calitatea minţii care permite 
să convergeze toaie facultăţile spre un singur obiect, 
depărtând orice gândire străină, orice distracţie. Prin 
această concentrare se desvoltă memoria, judecata, 
deducţia, etc, 

Un student care poate să lucreze într'o bibliotecă 
fără să ţină seama de ceice intră sau iasă, este un 
student înzestrat cu concentrarea minţii. 


Știm cum Arhimede, concentrat în soluționarea 
unei probleme, îu ucis la asediul Siracuzei de un 
soldat căruia nu i-a dat nici un răspuns. 


4. Pentru a face operă utilă nu este de ajuns să 
ai calităţi fizice, intelectuale şi morale, dar să şti să 
le aplici la ceva folositor. Buna reuşită este în raport 
şi cu serviciul ce-l poţi face altora, căci nu este po- 
sibil să fi util umanităţii fără sacrificiu. Odată lu- 
crul efectuat, trebue să-l iubim şi să-i consacrăm 
ce avem mai bun în noi. 


Din moment ce ne-am aplicat la ceva uţil prin 
repeţire, perseverenţă, etc. obținem un succes, fiindcă 
lumea nu se poate lipsi de noi. 


Dacă  cercetăm originea celorce au devenit 
regii industriei şi finanței, vedem că ei au debutat 
de sineşi în afaceri şi s'au făcut utili pe măsura mij- 
loacelor lor. Au dobândit o competinţă în funcțiunile 
lor, încât patronii nu se puteau dispensa de serviciile 
lor şi i-au cointeresat în afaceri şi beneficii. 


Pentru a fi mai complect în cele de mai sus, trebue 
să adaog că opera utilă trebue însoțită de entuziasm, 
de ideal, de o educare a gustului, de o admiraţie 
pentru tot ceeace este frumos, bun şi adevărat şi de 
o iradiere în jurul ei şi pentru folosul altora, căci nu 
poate fi fericire adevărată decât aceea care se poate 
împărţi şi cu alţii. Dr. GH. PREDA 


medic psihiatru, Sibiu 


EROU SAU SFÂNT! 


Există multe culori, dar o singură lumină; 
există multe stiluri, dar o singură artă; există multe 
moralități, dar o singură morală. 

„.„ Ceeace este bun înir'o parte a globului pă- 
mântesc, poate îi rău într'altă parte a lui; ceeace 
este corect într'un veac, poate îi privit într'altul ca 
nepotrivit. 

Moralitatea esie şi un fruct al datinei; iar datina 
apare ca un copil al geografiei şi istoriei, al climei, 
al religiei, al tradiţiei, al rasei. 

Morala din sud, a ţărilor calde, este în multe 





1 Este titlul unei cărți de Coudenhove-Kalergi, editura 
Paneuropa, Viena—Paris—Lipsca. Autorul işi propune să fi- 
xeze în cele 240 pagini ale cărţii sale, morala europeană a vea” 
cului al XX-lea. Dăm câteva fragmente din această lucrare. 


puncte opusă moralei din ţările 
rată sau rece. 


cu o climă tempe- 


Morala din sud este mai mult contemplativă 
decât eroică, mai mult negativă, decât afirmativă, 
mai mult pasivă decât activă. 

Idealul acestei morale nu este eroul luptător, 
ci sfântul care predică pacea, nu aspiră la forţă, ci 
caută armonia. 

Precum bărbatul răsboinic este întruparea mo- 
ralității nordice, idealul celei din sud rămâne călu- 
gărul. Să nu se creadă că în statul monahal ţinta 
este lupta cu sine, nu, lupta se înfăţişează numai ca 
un mijloc spre a ajunge la desăvârşita pace cu sine, 
şi cu lumea. 

Omul care a ajuns la desăvârşirea şi idealul 

de sud, nu mai poate îi asemănat cu animalul, sau 
cu plania, care crește, înfloreşte luându-şi puterile 
de viaţă din aer şi din pământ; el este mai curând 
asemenea crisfalului, în liniştea lui, în claritatea, cu- 
răţenia, armonia, izolarea, nemişcarea, neschimbarea 
și perfecțiunea lui. 

Omul ajunge la ţinia aceasta dacă renunţă la 
toate pasiunile, dorinţele şi poftele sale; dacă ucide 
în sine foi ce e personal și întâmplător, dacă nimi- 
ceşte pe rând în sufletul său, omul, animalul, planta, 
până ce ajunge la piatra prețioasă, la crisfal, care 
nu poate fi vătămat de nimic şi rămâne curat, im- 
personal şi veşnic. 

In sud s'a putut desvolta acest ideal de sfinţenie, 
întrucât lupta cu lumea din jur nu angajează decât 
o mică parte din puterea de viaţă a omului şi acesta 
se poate deci concentra mai în voie asupra desăvâr- 
şirii sufletului său. Întrucât firea nu-l cheamă la luptă, 
omul din sud se poate îndrepta cu uşurinţă către 
orânduirea şi curățirea propriului său suflet. In lini- 
ştea lumii ce-l înconjoară el are răgazul de-a crista- 
liza, pe când omului din nord, în cursul agitat al 
vieţii şi lupiei de acolo, acest lucru îi este peste 
putință. 

Contrazicerea de bază între acest ideal de sfin- 
țenie şi între idealul de eroism dela nord stă în 

CRONICA 


Const. 1. Emilian: ANARHISMUL POETIC, 
studiu critic. București. Institutul de arte grafice 
„Bucovina“. 


Sinteza în domeniul istoriei şi criticei literare, 
prin dificultăţile de ordin informativ şi redacţional 
pe care le implică, presupune o stăpânire desăvâr- 
şită a materiei şi o putere călită în a o dispune şi ju- 
deca ; aceasta se câştigă numai după îndelungate studii 
şi eforturi şi este de obiceiu apanajul unui trecut li- 
terar. Complexitatea și fluiditatea, în sens bergso- 
nian, a problemelor sufleteşti şi a contingențelor, 
care le determină, se sbai îndărăinic contra formu- 
lelor şi definiţiilor, care-ar vrea să le strângă, depă- 
şesc adesea intenţiile criticului şi surprind prin spar- 
gerea, unde nu te-ai aştepta, a construcţiei arhitec- 
tonice. Cine încearcă o sinteză literară, trebue să 
aibă curajul de-a jertfi neapărat anumite aspecte și 
puncte de vedere, mulțţumindu-se de multeori cu 
aproximaţii riscate. Orice îndoială, orice ezitare 
strică aici perspectiva, este în dauna ansamblului şi 
constitue un „Schânheitsfehler,„. Consideraţii de felul 
acesta devin de-o delicateţă extremă atunci, când 
autorul îşi alege maferialul din literatura contimpo- 
rană, unde pasiunile şi opiniile încă clocotesc, ca'ntr'o 
nebuloasă nediferenţiată. 

faptul, că eroul, ca soarele, afirmă tizmpul, pe când 
sfântul, ca cristalul, îl neagă; primul ideal vrea să 
treacă deasupra timpului, iar al doilea, ce! eroic, umple 
timpul, 

Peniru morala din nord, viața însemnează 
luptă, pentru cea din sud, suferinţă ; de aceea viaţa 
pe care o afirmă eroul, sfântul o neagă. 

Idealul de nord este o luptă continuă împotriva 
a tot ce contrazice pe om şi viaţa, idealul de sud 
esfe o renunțare generală sintetizată în monahism, 
Deci, în sud, pace veșnică — în nord, luptă continuă. 

Aceste două ideale sunt polii eterni ai morali- 
iăţii. Ele se complectează ca bărbatul şi femeia, ca 
timpul și spaţiul, ca forţa şi armonia, dinamica şi 
statica, mişcarea şi liniştea, răsboiul şi pacea. 

Cu toată contrazicerea lor profundă, ele sunt 
înrudite ; şi se înrudesc anume în atitudinea lor faţă 
de utilitate. — Atât pentru erou cât şi pentru sfânt, 
nu utilitatea este ţinta vieţii; pe când pentru cei mai 
mulți oameni, cari nu sunt nici eroici, nici sfinţi, fo- 
losul, utilitatea, rămân ca cele mai înalte valori. 

Plăcerea şi durerea rămân străine de faptele 
eroului şi ale sfântului: idealul amândurora este 
frumuseja sufletului ; eroul vrea să întărească sufletul 
şi să-l desvolte — sfântul vrea curățirea şi mântuirea lui. 

Trad. de Preot Gh. SECAŞ. 


LITERARĂ 


Domnul Const. I. Emilian, pe care desigur l-a 
neliniştit mult bizara floră poetică, răsărită după 
răsboiu în România-mare şia cărui formaţie intelec- 
tuală academică nu se împăca uşor cu această ma- 
nifestaţie de energie poetică tumultuoasă, dar mai 
ales şi voifă şi arfificială, conţinând foarte multă 
poză şi farsă, s'a străduit, cumpănind bine toate greu- 
tăţile, să-i prindă mişcarea într'o formulă generală 
şi s'a oprit la ingeniosul titlu: Anarhismul/ poetic. 
Privită metodic, formula a fost nu numai ingenioasă, 
ci şi salvatoare, un fir al Ariadnei în labirintul cu- 
rentelor poetice; astfel puteau fi înglobate, disecate, 
catalogate şi judecate, deşi oarecum din afară, cele 
mai heterogene elucubraţii, alături de adevărate noi 
valori poetice. 

Domnia sa a procedat cu multă hărnicie, cu'n 
surprinzător aparat de informaţie şi c'o desăvârşită 
obiectivitate şi probitate la această ispravă hercu- 
leană, fără însă de a-şi crea iluzia unei curăţiri a 
grajdurilor lui Augias. Cartea dlui Emilian se îm- 
parte logic — exceptând mărturisirea de credinţă, cu- 
prinsă în capitolul „Între tradiție şi noutate“ — în 
două părți: una informativă şi alia de explicaţie la 
poezia românească. Nu ne permite spaţiul să stă- 
ruim asupra celei dintâiu; ea este însă o lucrare în 

deosebi minuțioasă şi conştiincioasă şi care, punând 
la contribuţie aproape în totalitatea lor izvoarele, 
studii şi articole de specialiiate, rămâne cel mai 
preţios ghid literar românesc pentru cine ar dori să 
cunoască aspectele ideologice, complexitatea cau- 
zelor determinante, doctrina, manierea şi procedările 
tehnice, precum şi realizările artistice din poezia 
contimporană. In privința aceasta cartea poate fi 
alăturată de monumentala lucrare a lui Soergel 
„Dichtung u. Dichter der Zeit“. 

In ce priveşte partea de aplicaţie, conform pă- 
rerii noastre, cea mai personală a studiului, ar fi 
unele rezerve de făcut. Ea se cuprinde în capitolul 
VI. al studiului, întitulat „Reprezentanţii anarhismului 
poetic“ şi în „Concluzii“. Domnul Const. Il. Emilian, 
făcând dovadă de multă perspicacitate, ne previne 
dela început asupra dificultății de încadrare a poe- 
ților noi. Se sprijineşte pe procedările analoage, de 
multeori arbitrare, ale criticilor francezi şi ne ci- 
tează şi exemple pe păreri deosebite referitor la 
unii dintre cei mai reprezentativi poeţi moderni, ro- 
mâni, Macedonsky, Arghezi, Minulescu, etichetaţi de 
critică când ca parnisieni, când cu romantici, sau 
simbolişti. „De aceea, pentru a fi cât mai aproape 
de adevăr — citez pe autor — vom face două 
cadre mari elastice: exiremiştii şi moderaţii“. Ade- 
vărat cadrele sunt foarte elastice şi'n ele încap bine 
toţi poeţii şi iconoclaştii, dela compatriotul nostru 
Tzara, întemeietorul dadaismului internaţional, până 
la Arghezi, Bacovia, Blaga şi Barbu; dar prin ase- 
menea clasificare comodă nu se poate pătrunde în 
structura originală a lirismului românesc. Subîm- 
părțirea în : lirică minoră şi lirică de virtuozitate din 
categoria  „Moderaţilor“ încă ni se pare că se 
opreşte la caractere de suprafață şi mai ales de 
ordin tehnic. 

Psihologia, originalitatea şi natura ultimă a poe- 
ților, analizaţi aici, pe care de acord cu di Emilian 
îi considerăm de cei mai reprezentativi şi de valoare, 
nu poate fi prinsă, decât parţial prin această proce- 
dare oareşcum artificială. Esenţa structurală a poeţilor 
nu rezultă natural, cum ne-am aştepta, dintr'o linie 
generală, impusă prin încadrare, din care motiv au- 
torul se şi vede mereu îndrumat de-a complecta prin 
alte criterii din afară analiza şi caracterizarea, folo- 
sindu-se uneori de subtile reminiscențe dela cursurile 
dlui Dragomirescu (sau poate lucrarea a fost pre- 
zeniată ca teză de doctorat?). 

Regretatul P. Zarifopol într'un esseu ,despre 
„Metoda şi stilul lui Proust“ făcea o interesantă con- 
statare, deosebind stilul discursiv, pentru public, deci 
social, binecrescut şi inteligibil de stilul generaţiilor 
de poeţi, începând cu simboliştii până la poeţii con- 
timporani, care urmăresc numai scopurile egoiste ale 
artei lor. Citez din esseu: „Artistul european s'a de- 
sbinat de public, adeseori în formă ostilă şi provo- 


. 


cătoare, a început să-l dispreţuiască pe faţă, şi s'a 
făcut om singuratic, uneori foarte hapsân; s'a dedat 
fără rezervă meditaţiei şi visării independente de pu- 
blic, s'a făcut foarte învăţat şi misterios. Atunci s'a 
isprăvit cu stilul vorbit, elocvent sau amabil de dragul 
publicului. Artistul scrie pentru dânsul, ori pentru alţi 
artişti, — publicul va înţelege dac'o putea, şi-i va 
plăcea ori nu... De altfel acum ajungea a fi semn 
rău să placi publicului“. Şi mai departe: „Artistul 
vorbeşte singur sau, mai exact gândește în vorbe; 
el îşi urmează firul gândului şi al visului, şi mersul 
lui e subiil, minuţios, ciudat, e, în sfârşit, aşa cum e 
gândul şi visarea în adevăr, nedichisite de dragul pu- 
blicului“. 

Cred că aceasta este psihologia cea mai veri- 
dică, din care rezultă anarhismnl aparent al poe- 
ților moderni. lar dacă marii artişti, cari se găsesc 
printre ei, urmăresc visul, ceilalţi, imitându-i își dau 
drumul fără ruşine (expresia este din Zarifopol) în 
atitudini de farsă şi poză, cu care vreau să sperie 
lumea. 

Într'o altă ordine de idei, mi-se pare, că d-nul 
Emilian nu stărue de ajuns asupra filiaţiei naturale a 
poeților noştri. Tudor Arghezi are rădăcini adânc 
înfipte în tradiţia eminesciană. Bacovia a încetățenit 
simbolismul la noi, iar L. Blaga şi |. Barbu au creiat 
şcoală printre tinerii poeţi. Aici vina însă nu revine 
dlui Emilian, ci lipsei de monografii despre poeţii 
moderni. 

Dar, trecând peste aceste scăderi inevitabile 
într'o întreprindere aşa de grea şi delicată, studiul 
dlui Emilian rămâne prin claritatea expunerii, prin 
bogăţia documentării şi prin curajul obiectivităţii, o 
valoroasă contribuţie la literatura noasiră critică in- 
formativă. P. DRĂGHICI 


MĂAMINĂ, roman de A/. Lascarov-Moldovanu. 
Editura „Cugetarea“. Bucureşti 1933. 

După atâtea pagini frumoase din alte volume 
anferioare, după „Vieţile Sfinţilor“, dl Al. Lascarov- 
Moldovanu face un dar preţios, ca de un frate bun, 
tuturor fraţilor Români, prin această minunată și cre- 
ştinească carte, care îi va face pe taţi care vor citi-o 
mai buni, mai dornici de o viaţă senină. 

Am citit această carte cu aceeaş mulţumire şi. 
înduioşare, cu care am citit demult, înainte de răsboiu, 
„Două iubiri“ de Agârbiceanu, resimţind tot ce poate 
răscoli în suflete, o lectură plăcută şi sănătoasă. 

E povestea unei vieţi simple, curate, scurgân- 
du-se liniştită la ţară, cu fiorii tinereţii dornice de 
iubire, dornice de viață ; e ca un imn al datoriei îm- 
plinite, către familie şi Dumnezeu. 


Simţim cu lrinuca, că „e atâia tinerețe în aer“, 
simțim duhul câmpiei vrăjite, ce respiră pace şi taină, 
în simfonia anotimpurilor, luminei şi nopței, .. după 


tăria şi iuțeala arcuşului vântului, toate aceste măreţe 

simfonii dând grandioasa cântare a câmpiei, în ar- 
monia care e. desăvârşită ,... penirucă la pupitru stă 
chiar bunul Dumnezeu“. 


Se scriu şi se traduc multe cărţi, bune şi rele, 
deși se zice că se citeşte tot mai puţin, în aceste 
vremuri în care toți sunt pasionaţi după viteză, radio, 
cinema şi spori, grăbiţi să treacă prin şcoli, — Dum- 
nezeu şi dascălii ştiu cum! — să ajungă la situaţii, 
mai: mult fără merit. 

Puţine cărţi pot influența însă în bine, sufletul 
cititorilor, tineri — mai ales — dar şi mai în vârstă, 
ca această carte căreia îi doresc să pătrundă în toate 
şcolile şi în. mâinile cât mai multora. 

Sunt gânduri şi simţiri curate, cinstite, ca şirurile 
toarse din „lâna de aur a sufletului“, din scrisorile 
ce şi le scriu, ca logodiţi, lrinuca şi lan. O viaţă 
liniştită, la ţară, plină de iubire curată de familie, cu 
copilaşi ce vin, pe rând, să o însenineze, un prieten 
bătrân-„nenea Ghi“, un servitor bătrân, Moş Vasile, 
bun, credincios şi simplu, meşter la toate, cu filo- 
sofia cuminte, resemnată, a ţăranului, aducând pace 
în suflete, în clipe cât de grele, cu vorba lui do- 
moală: „om vide noi ci esti di făcut“..! 

„„„ Se umple casa de copii şi bucurie; lrinuca 
devine „Mamina“ — (din Mama-lrina) — cum i-a 
spus Irinel şi cum îi vor zice apoi cu toții. 


„Vin apoi ceasuri şi zile de îndoeli, din cauza 
răutăţii şi invidiei oamenilor, ce văd cu ochi răi 
fericirea altora... 


Simţi că fericirea adevărată nu se poate găsi 
decât în sânul familiei, nelăsând să pătrundă în li- 
niştea căsniciei — ca s'o tulbure — prea mulţi pre- 
tinşi prieteni. 

Vin vremuri turburi, griji, secetă sau prea multe 
ploi, fără rost, datorii ce cresc şi amenință moşia, 
cu vânzarea, pe care însă o salvează un bun prieten, 
„nenea Ghi“ — (cum îi zic copiii, în loc de nenea 
Grigore), — căruia îi dă spre vânzare, Mamina, 
bijutăriile păstrate ale familiei. 

Simţim sufletul bun al lui moş Vasile, care îi 
aduce, în ajutor, economia lui, strânsă „pentru îngro- 
păciune“, „un sul boții de gazetă“, cu câteva mii 
de lei... 
| +. Ceasuri grele de veghe şi dureri, cu moartea 
lui lrinel. Dar sufletul se linişteşte treptat, căci — 
„toate's dela Dumnezeu“, cum zice bunul moş Vasile, 
mângăind-o cu vorba-i cuminte“ ; „că di plângi mulf, 
să supără duhul celui plecat“. 

Vin zilele triste ale răsboiului; Mamina a rămas 
cu doi copii mai mici, alţi doi, cu tatăl, au plecat 
să-şi apere ţara, căreia, îi cade, eroic, jerifă unul 
din ficiori, Gri. 

::: De pierderea copilului drag, se mângăie cu 
suflet creştinesc: „toată lumea a dat jertfe. Gri e 


jerifa noastră“. Dar „Gri n'a murii. A plecat“, spune 
colonelul lui, în scrisoarea în care povesteşte moariea 
eroică a lui Gri: „s'a dus în sânul luminei, din care 
se rupsese“, 

Ce blândă e resemnarea creştinească a Ma- 
minei, gândindu-se la copiii dragi pierduţi, lrinel şi 
Gri. Ea îisimie vii şi neschimbaţi: Irinel bună şi 
mângăietoare, Gri cu lumină pe fruniea largă. 

„Chipurile copiilor ei, plecaţi în câmpiile albe 
ale văzduhurilor sufleteşti, veneau spre ea, aducându-i 
în divine surâsuri, o veste de lumină şi de pace“. 


Mamina se gândise ades la moarte. Desigur nu 
se sfârşesc toate la pragul mormântului. Mintea nu 
poate primi ideea nimicului. Trupul se preface în 
țărână, — dar din acest trup, s'a ridicat ceva, în clipa 
morții. 

Mamina e în biserică. Pornesc glasuri interioare 
spre altar, — şi vin de acolo glasuri către lăunirul, 
care le aşteaptă. 

Preotul bătrân, cu glas moale, cântă încet ver- 
setele, ca şi cum ar silabisi cartea vieţii: 7oafe vor 
irece dar cuvinieie mele vor rămâne. lubirea nu 
piere niciodată. 

De câte ori, în biserică, rugându-ne cu suflet 
curat, coborându-ne în tainiţele -lui, pătrunşi de cre- 
dinţă, iubire şi aduceri aminte din copilărie, am simţit, 
ca şi Mamina, un fior de o nespusă duioşie în toată 
făptura, năpădind în piepi, şi sub pleoape, lacri- 
mile smeritei recunoştințe ! | 

Mai trec ani, Mamina a împlinit 60 de ani; se 
adună cu toţii, copii, noră, ginere şi copilaşii lor, 
nepoţeii bătrânilor. 

Câtă fericire şi veselie în jurul lor! 

E viaţa sfântă de familie, pe care toţi ar trebui 
să o sfinţească, pentrucă numai în ea găseşti liniştea, 
după sbuciumul de toate zilele, în mijlocul răutăţii 
şi egoismului omenesc. ÎImpăcată şi senină se încheie 
o viață de trudă, pe drumul cel drept, sbuciumată 
şi îndurerată de multe ori, dar închinată binelui, fru- 
mosului şi datoriei, aşa cum grăeşie, către bunul 
Dumnezeu, duhul iubirii de o viaţă, dintre lan şi 
Mamina ; 

„Cu iubirea Ta, am întimpinat toate — cu iu- 
birea Ta, am alungat tristeţele şi îndoielile — cu 
iubirea Ta am iubit. 

„Ca nişte fire de beteală de aur, aşa s'au tors 
din iubirea cu care ne-ai învrednicit, şuviţe de viaţă 
nouă, copii din copii, până la sfârșitul vremei. Vor 
merge şi ei în căile Tale. Şi aşa, în împăcare şi 
iubire, să ne reîntoarcem, Doamne, din nou la Tine, 
întru sava Ta, cea fără de moarte“. 

Această carte poate — şi trebue — să pătrundă 
în fiecare casă, în fiecare şcoaiă; şi ne-am bucura 
să o vedem tradusă şi în alte limbi. 

Dr. D. A. OLARU-Cluj 

DE TOATE ŞI DE PRETUTINDENI 


CITI VE COILUI 


FABULOASA COMOARA A ROMANOWILOR, 
ajunsă pe mâna unui giuvaergiu londonez, e pe cale 
de a fi scoasă la licitaţie. Deocamdată e păstrată 
cu mare grijă în subsolul 
unei case a giuvaergiului. 
Ea poate fi însă vizitată 
de amatori, ca orice marfă 
expusă vânzării. Această 
bogăţie enormă a ţarului 
Nicolae al II-lea, mort în 
împrejurări atât de tragice, 
e compusă dintr'o mulţime 
de obiecte artistice de o 
valoare deosebit de mare. 
Intre cele mai frumoase, 
mai valoroase şi mai impor- 
tante din punct de vedere 
istoric se socotesc: Po- 
firul vechei catedrale din 
Petrograd, care deşi e din 
anul 1791, prin felul cum 
e lucrat, poate rivaliza cu 





Polir încrustat cu pietri 
scumpe. (Catedrala din 


Pelrograd) orice obiect de artă mo- 


dernă din această categorie. Ceeace îi ridică va- 
loarea enorm sunt cele 1350 diamante, plus zecile de 
mii de pietricele scumpe aşezate cu grămada pe supra- 
faţa lui. Neasemănat de orbitoare în bogăţia ei de dia- 
mante este şi Coroana domnitorului tuturor Ruşilor. 


A e RR 





Leptis magna: Una dintre cele 7 zeife ale victoriei, 
cari alcătuiau arcul de triumf al împăratului roman 


Leptis magna: Palatul justiției cu colonade 
admirabil sculptate 





Coroana tarului tuturor Ruşilor 


Sabia lui Petru cel Mare, tără de care acesta nu făcea 
un pas, este un alt obiect însemnat al acestei comori. 
Mânerul ei e presărat cu diamante minunate. Cutia 
pentru tutun a țarului Nicolae al II-lea, la care acesta 
ținea foarte mult, e caracteristică prin distribuţia 
estetică a  diamante- 
lor în ornamentica ca- 
pacului şi a laturilor. 
Dintre giuvaericalele 
țarinelor amintim o 
răpitoare broşă a ja- 
rinei Maria  Fedo- 
rowna, prevăzută - cu 
perle alese, cu sma- 
ragde şlefuite desă- 
vârşit şi cu rubine 
impozante. Nu mai pu- 
țin artistică este şi 
diadema de diamante 
a ultimei ţarine. 


UN ORAŞ SUB NI- 
SIP. Intre- multele să- 
pături arheologice, 
cari s'au ' întreprins 
după răsboiu sub au- 
spiciile guvernului ita- 


Sevtimiu Sever lian 'este şi desgropa- 

rea oraşului Leptis magna din Nordul Africei. Acest 
oraş a fost întemeiat de Fenicieni şi şi-a ajuns epoca 
de înflorire pe timpul lui Septimiu Sever. Fertilitatea 
regiunii a ridicat în jurul oraşului Leptis magna o 
mulțime de orășele mici şi mari. Oraşul a devenit 


un punct comercial important între Africa şi Europa. 
El era tributar, ca toate oraşele din Tripolitania, Car- 
După al doilea răsboiu punic a ajuns sub 


taginei. 





CE S'A ÎNTÂMPLAT IN LUNA TRECUTĂ 

stăpânirea lui Maximinian, iar mai târziu a Imperiului 
roman. O inundație nămoloasă a fluviului Uadi Lebta, 
pe al cărui mal era zidit, a silit pe locuitori să-l pă- 
răsească. Arabii răsboinici l-au distrus iar dunele călă- 
toare i-au acoperit rămăşiţele. Astăzi, pasiunea ome- 
nească pentru monumentele măreţe ale unei culturi 
dispărute nu cruţă bani şi muncă pentru a scoate la 
iveală dovezile neîntrecute. L: 33, 


BAO DAI; 
crescut în Franţa s'a căsătorit cu 
Nguyen Hun Hao, 
distinse familii din Cochinchina, pe 


Impăratul Anamului, 


vlăstar al unei 


care a cunoscut-o în decursul studii- 
lor la universitatea din Paris. (Vezi 


ilustraţia noastră de alături). 


PENTRU TOȚI 


Negru dacă e pământul 
E că-i bun; și pe femee 
Când bărbatul şi-o alege, 
Tot smolită să și-o iee 

(D. Anghel: Spaniole). 


La noi 


IN ziua de 21 Maiu (Sf. Constantin şi Elena) a 
avut loc, în dangăte de clopote şi cu mare sobor 
de preoţi în frunte Sanctitatea Sa patriarhul Miron, 
pioasa ceremonie a reînhumării osemintelor voevo- 
dului martir Constantin Basarab Brâncoveanu, în bi- 
serica Sf. Gheorghe din capitala ţării. A fost ultimul 
episod din odiseia rămăşiţelor pământeşti ale acestui 
mare Domn, care prin suferinţele şi jertfelnicia sa 
pentru credința străbună, ilustrează una din cele mai 
măreţe pagini din istoria neamului nostru. Cu acest 
prilej s'a comemorat şi împlinirea a 220 de ani dela 
miseleasca sa ucidere de turci. 


Din negura vremilor apuse, se dsprinde silueta 
acestui Domnitor, nimbat cu aureola martirajului 
pentru legea strămoşească. Prin politica sa chib- 
zuită, ferind ţara de răsboaie, a ridicat-o la un 
nivel cultural surprinzător pe acele timpuri. In lunga 
sa domnie de peste un sfert de secol, a ridicat şi 
restaurat multe lăcaşuri de închinare. Constantin 
Brâncoveanu este poate cel mai mare ctitor de bi- 
serici şi mănăstiri pe care l-a avut țara românească. 
Pe timpul lui literatura bisericească a luat un avânt 
nebănuit. S'au tipărit o mulţime de cărţi bisericeşti 
în tiparniţele dela Znagov, Târgovişte, Bucureşti şi 





I. P. S$. Patriarh Miron 


Râmnicul-Vâlcii, cărţi cari au fost răspândite în toate 
ținuturile locuite de români. Prin această faptă a 
contribuit la menţinerea unităţii limbii, lucru care a 
avut fericite repercursiuni asupra formării idealului 
naţional înfăptuit în 1918. A sărit în ajutorul româ- 
nilor din Ardeal, ademeniţi de uneltirile iezuiţilor şi 
ameninţaţi cu pierderea credinţei de către agenții 


| 

stăpânirii habsburgice. Dărnicia sa s'a întins departe, 
până la Tiflisul Iviriei, patria mitropolitului său Antim, 
unde a făcut o tipografie. 

Constantin Brâncoveanu a avut un sfârşit tragic. 
Prin uneltirile compeţitorilor la tronul muntenesc, din 
porunca sultanului Ahmed este prins în Vinerea Pa- 
timilor, este dus la Țarigrad şi închis, împreună cu 
cei 4 fii ai săi şi ginerele său Enache Văcărescu, 
în temniţa celor 7 tunuri. Aici sunt torturați aproape 
4 luni de zile. In 15 August 1715 sunt decapacitați, 
iar trupurile lor aruncate în mare, cari, pe ascuns, 
au fost pescuite — nu se ştie de către cine — şi 
au fost duse la Halki în insula Prinkipo. Aici au stat 
până în 1720, când Marica Doamna a adus rămăşi- 
țele lui Brâncoveanu în Bucureşti şi le-a îngropat în 
biserica Sf. Gheorghe. Nimeni nu a ştiut de lucrul 
acesta, descoperit, de curând cu ocazia unor repa- 
raţii făcute acestei biserici. In timpul reparațiilor si- 
criul marelui Domnitor a fost aşezat în paraclisul 
Patriarhiei. Reparaţiile fiind terminate, osemintele 
domnului Constantin Brâncoveanu au fost reînhumate 
în ziua de 21 Maiu în biserica Sf. Gheorghe, care 
este ctitoria sa, spre veşnică şi netulburată odihnă. 
(Vezi clişeul de pe pagina 5). 





P, $. Episcop Nicolae 


şi-au ţinut adu- 
nările lor anuale. 
Reprezentanţii 

clerului şi po- 
porului  credin- 
cios au avut încă 
odată prilej să 
ia cunoştinţă de 
mersul vieţii bi- 
sericeşti şi să 
constate, că pă- 
storii şi cârmui- 
torii puşi în frun- 





P. S$. Episcov Vasile 





P. S$. Episcop Roman 





I. P. S. Sa Mitropolitul Nicolae al Ardealului 


ADUNARILECEPARHIALE. In Dumineca Sama- 
rinencii- toate eparhiile ortodoxe din cuprinsul ţării 








P. S. Episcop Grigorie 


tea instituţiei sacre îşi înţeleg chemarea şi caută să 
şi-o îndeplinească, cu râvnă şi zel apostolic. In acelaş 
timp au avut prilejul să-şi dea seama de marile greutăţi 
ale zilei şi de îndatorirea pe care fiecare mădular 
al Bisericii o are, de a contribui, în măsura puterilor 
sale, la înlăturarea acestor greutăţi, pentruca viaţa 
neamului să între cât mai grabnic în epoca reîntre- 


mării sale spirituale. 
Pentru scepticii cari credeau la un timp, că 


adunările eparhiale sunt în declin, actualele întruniri 
au alcătuit o categorică desminţire. Intr'adevăr aceste 


adunări rar au mai avut atâţia membri prezenţi şi 
atâta interes în discuţii, ca acum. O strălucită do- 

vadă — între altele — că preoții şi mireni de o po- 
trivă înțeleg să se strângă tot mai mult în jurul sfintei 
noastre Biserici, care — cârmuită înțelepţeşte şi spri- 
jinită româneşte în silințele sale, — e chemată să fie 
şi pe viitor, ceeace a fost în trecut: scăparea neamului 
nostru, 

Tăiem la răboj faptul, cu firească bucurie. 


CRAINICUL IDEII NAŢIONALE. Dl O. Goga, 
eminentul poet şi bărbat de stat, cutreieră centrele 
mari ale ţării fluturând vijelios steagul ideii naţionale 
menite să trezească neamul la o nouă viaţă. La Cluj, 
la Timişoara, la Lugoj, la Chişinău, la Braşov — 
pretutindeni e primit cu entuziasm şi sărbătorit ca 
un adevărat profet al redeşteptării noastre naţionale. 
Evanghelia lui e simplă şi măreață: România a Ro- 
mânilor. lar drumul la ea duce prin afirmarea con- 
ştientă a întreitului crez: naţional, creştin ortodox şi 
dinastic. În viața particulară şi în viața de stat de 
o potrivă. Cu acest crez cucereşte dl O. Goga ini- 
mile. 





Octavian Goga 








Congresul „Tinerimui Române“ : Lin gruv de: eleve 


10 Maiu în Sibiu: Dnii Generali V. Economu, Comandanlul 
Corpului VII armată şi ŞI. Orescovici, Comand. div. XVIII 


ZECE MAIU. Praznicul naţional al zilei de 10 
Maiu a fost sărbătorit cu deosebită solemnitate în 
întreaga ţară. El a fost un nou prilej ca neamul ro- 
mânesc să-şi arete recunoştinţa față de mucenicii 
cari s'au jertfit pentru zidirea României Mari şi să-şi 
manifeste voința neclătită de a păstra neștirbită mo- 
ștenirea scumpă a hotarelor ţării întregite. 

La Sibiu, după serviciul divin săvârşit în bise- 
rica catedrală, autorităţile eclesiastice, civile şi mi- 
litare, precum şi toată obştea, s'au adunat în Piaţa 
Regele Ferdinand, unde în mijlocul entuziasmului ge- 
neral a avut loc defilarea impresionantă a tineretului 
şcolar, a societăților şi armatei. 


SOCIETATEA „TINERIMEA ROMÂNĂ“, care cu- 
prinde pe elevii şi elevele şcoalelor primare şi se- 
cundare, ca și pe studenții universitari, organizează 
an de an concursuri de premii, în capitala ţării. Con- 
cursurile acestea îmbie tineretului nostru un strălucit 
prilej de a se cunoaște între olaltă şi de a-și cu- 
noaşte țara. Căci în afară de faptul că participanţii 


e Bă 

la concursuri văd capitala, societatea 
aranjează an de an o excursie cu pre- 
mianţii, prin cele mai pitoreşti ţinuturi 
ale pământului românesc. 


INSCĂUNAREA Prea sfințitului epi- 
scop Dionisie Erhan al Ismailului s'a 
făcut Duminecă 13 Maiu a. c. La so- 
lemnitate au participat IL. P. S. Mitro- 
polit Gurie al Basarabiei, dl Dr. l. Anghe- 
lescu, ministrul instrucţiunii şi al cultelor, 
cu mai mulţi membrii ai guvernului, şi 
un impresionant număr de preoţi şi mi- 
reni din întreaga provincie dintre Prut 
şi Nistru. 


INCENDIUL DELA BUZAU ŞI CAM- 
PULUNG (MUSCEL). Datorită impru- 
denţei unor copii cari s'au jucat „de-a 
fumatul“, un groaznic incendiu a mistuit 
un grup de edificii din cartierul negu- 
storesc al Buzăului. 

Un prăpăd de foc şi mai înfiorător 
a prefăcut în ruine un întreg cartier al oraşului 
Câmpulung (Muscel). -Au ars 32 de clădiri, dintre 
cari biserica Mănăstirii Negru Vodă, Seminarul, 
Şcoala de cântăreţi, Orfelinatul şi Muzeul. 





Câmpulung : Biserica Negru Vodă, după incendiu 


La 


NOUA constituție a Austriei. In luna trecută 
Austria şi-a dat o nouă lege fundamentală, care organi- 
zează statul pe baze corporatiste. Ea începe cu cu- 
vintele: „In numele lui Dumnezeu“ — cuvinte cari 
desvelesc din capul locului caracterul creştin al con- 
stituției austriace. 


Marele eveniment a fost sărbătorit cu un firesc 
entuziasm în întreaga ţară. 

Instalarea P. S. episcop Dionisie al Ismailului 


In decursul operaţiilor de salvare un copil de 
11 ani a făcut adevărate acte de eroism, salvându-şi 
trei colegi din vâltoarea flacărilor. 





Buzău: După incendiu 


alții 


LOVITURA DE STAT IN BULGARIA. Guvernul 
Muşanov al Bulgariei a fost răsturnat printr'o lovi- 
tură de stat regisată cu o deosebită iscusință. La 
conducerea ţării s'a instalat un guvern de dictatură 
în frunte cu generalul Gherghieff. Lovitura de stat a 
fost îndreptată împotriva partidelor politice şi în- 
deosebi împotriva partidului comunist care era destul 
de puternic în Bulgaria, având în parlament 40 de 

deputaţi. Schimbarea de regim s'a făcut fără nici 
un fel de tulburare sau vărsare de sânge. 





Principesa Maria Luisa, fiica suveramlor Bulgariei 


MASARYK REALES PREŞEDINTE AL REPU- 
BLICEI CEHOSLOVACE. Joi, 24 Maiu a. c., d-nul 
Thomas G. Masaryk a fost reales a patra oară pre- 
şedinte al tinerei republici cehoslovace. Naţia ceho- 
slovacă şi-a arătat încă odată, impresionant, drago- 
stea şi recunoştinţa faţă de distinsul său fiu şi con- 
ducător. 

Pentru cine nu cunoaşte drumul vieţii octoge- 
narului filosof şi bărbat de stat, dăm aici următoa- 
rele note sumare: 

Masaryk este fiul unui vizitiu. După şcoala pri- 
mară a fost dat la un potcovar să'nveţe meseria. 

STapiTagarea. 





Proclamarea constituției la Innsbruck (Austria) 


Întâmplarea a făcut ca ucenicul de potcovar, pe când, 
desculţ şi murdar, ducea o vadră de apă, să fie ob- 
servat de fostul său învăţător, care — cunoscându-i 
distinsele lui aptitudini pentru carte — a stăruit 
ca tinărul Masaryk să fie înscris la liceu. 

Prin intervenţia unui preot a ajuns şi organist 
la o biserică, împrejurare care i-a înlesnit studiul la 
şcoală. Prin stăruința şi talentul său excepţional 
Masaryk a ajuns profesor universitar şi îndrumătorul 
cel mai ascultat al neamului său. Cehoslovacia de 
astăzi este în mare parte opera strădaniilor sale. 
lată geneza entuziasmului cu care a fost reales, pentru 
a patra oară, preşedinte al statului pe care l-a creiat. 





Giorgione: Laura 


TABLOUL de sus este o operă a maiestrului 
italian Giorgione. Vechimea lui coboară până la în- 
ceputul veacului XVI. El a fost descoperit de curând 
în Muzeul istoric de artă din Viena. Pentru a se des- 
coperi pictura originală, s'a înlăturat o pictură mai 
nouă de pe suprafaţa tabloului. Tabloul este de 
o înaltă valoare artistică. 

DELA LUME ADUNATE... 


Viaţa 


CUVÂNT LUNG 


Profesorul: Spune-mi un cuvânt lung. 

Elevul: Gumilastic. 

Protesorul: Mai lung nu găseşti? 

Elevul: Nu, fiindcă nimic nu se'ntinde ca gumi- 
lasticul, 


LA TELEFON 


—— Bine, domnule, eşti de-un sfert de cias în 
cabină şi'ncă n'ai spus nici un cuvânt! 
— Vorbesc cu nevastă-mea... 


SOLUȚIE SIMPLĂ 


Advocatul (către clientul său): E greu. Nu ştiu 
ce-aş putea spune pentru apărarea d-tale. 

Clientul: Spune, de pildă, că d-ta ai săvârşit 
furtul. 


E PLATIŢI! 

Mitică intră radios în salonul învitaților. Pantofii 
îi scârțăie, încât atrag privirea tuturor celor prezenți. 

Costică-l ia la o parte şi-i șopleşte: 

— Mi se pare că-s neplătiţi. 

— Te'nşeli! Atunci de ce nu scârţăie şi par- 
desiul ? 


MĂCAR ÎN SOMN 


Soţia : Ar fi vremea să te desveţi de a mai 
vorbi în somn. 

Soţul : Nici nu-mi trece prin gând; e singurul 
timp, în care pot vorbi şi eu, 


DE CE NU MERGE MOSCOVICI LA _NISA 


Wasserman şi Moscovici stau amândoi la masă, 
la o cafenea de lux. i 

— Moscovici, tu ai milioane acum, de ce nu 
te duci să petreci iarna la Nissa ? 

— Să lipsesc atâta vreme? Ca să zică toţi, 
că Moscovici e la închisoare ? 


veselă 


APRIL ! 


Bucătăreasa aleargă disperată la stăpâna ei: 
— Coniţă, am spart o farfurioară din serviciul 
de ceaiu! 


— De ce n'ai grijit, şti bine că nu mai găsese 
una la fel. 

— April, april: nici n'a fost o farfurioară, ci ser- 
viciul întreg ! 


CE'NSEMNEAZĂ „PACE“ 


Profesorul de istorie vorbia despre răsboiu. 
Ajungând la sfârşitul expunerii sale întreabă: Ştiţi 
voi, băieţi, ce'nseamnă pace ? 

Moriţ se ridică şi răspunde, fără să fie întrebat: 
„După împrejurări. Uneori pace însemnează o tablă 
de ciocolată, altădată — o vulpe argintie. Aşa-i 
spunea tata unchiului meu“. 


LA _ TRIBUNAL 


A Judecătorul: Am şase martori cari te-au văzut 
când ai şterpelit geanta Doamnei. 


, Pungașul: Şase martori! Eu am 600 cari nu 
mau văzut, j 


5—2=5 

Profesorul: Ghiţă, ai cinci mere. Două i le dai 
lui Victor. Ție câte-ţi rămân? 

Ghiţă: Cinci! 

Profesorul: Se poate? 


Ghiţă: Se poate, domnule profesor, pentrucă 
nu-i dau nici unul, că nici el nu mi-a dat când a avut... 


DE-ALE COPIILOR 


— De ce plângi? întrebă unchiul Niţă. 
— Mi-am pus pâinea mea unsă cu unt și miere 
pe scaun. 
— Pentru asta nu trebue să plângi. 
— Ba da, că e pe scaunul pe care şezi iu. 
- 
— Mimi, ai citit „o mie şi una de nopţi?“ 
— Noaptea nu mă lasă mama să citesc. 
* 


Lili merge cu tata să cumpere o păpuse. 
— Ei Lili, vrei o păpușe îmbrăcată fetiță sau 
băiat? 
— Gemeni, tată dragă. 
. 
— De câţi ani eşti? 
— De şapte. 
— Şi ce vrei să te faci? 
— De opt. 


Mama întreabă pe Nicu: Te-ai spălat pe mâini? 
Nicu: Da, mamă, du-te de vezi prosopul. 

O creştinească rugăminte către cetitori: 





Trimiteji-ne cât mai grabnic abonamentul măcar pe 


a jumătate de an (100 Lei), sau restituiți-ne revista! 


ADMIN. REVISTEI „VIAŢA ILUS TRATĂ“ 


Autorii şi editurile cari vor să li se anunțe cărţile sau revistele în „Viaţa Ilustrată“, 
vor trimite redacţiei noastre câte un exemplar din aceste cărți sau reviste, 


CO 


Recomandând „Viaţa Ilustrată“ prietinilor D-Voasiră, 
ne veţi ajuta s'o scoatem mai bogată şi mai ieftină. 


(a) 


Celuice ne face 10 abonamente plătiie înainte, îi trimitem revista gratuit. 


(aie ) 


La trimiterea banilor pentru abonament rugăm să arătaţi şi numărul sub care primiţi revista, 


p5> ea, 

Trimiteţi-ne cât mai grabnic abonamentul măcar pe-o jumătate de an 


(100 Lei), sau restituiţi-ne revista! ADMIN. „VIAȚA ILUSTRATA“ 


PENTRU COLABORATORI 


Revista se pune sub tipar totdeauna la 15 ale lunei. Domnii colaboratori 
sunt rugaţi să-şi trimită manuscrisele până la această dată. Rugăm articole 

tehnice, nu de alte consideraţii. — Manuscrisele nepublicate nu se înapoiază. 


— 
Primim spre publicare cronici despre evenimentele 


culturale şi sociale din oricare parte a ţării. Aceste 
cronici trebue să fie însă însoţite de fotografii. 











